cyanic-selkie/wikianc huggingface dataset:
ಸ್ವಚ್ಛ ಇಂಧನ
ಪರಿಸರಕ್ಕೆ ಹಾನಿಯಾಗದಂತೆ ಸಿದ್ಧವಾಗುವ, ಹಾಗೂ ಬಳಕೆಯಲ್ಲೂ ಹೆಚ್ಚು ಮಾಲಿನ್ಯ ಉಂಟುಮಾಡದ ಇಂಧನ ಮೂಲಗಳನ್ನು 'ಸ್ವಚ್ಛ' ಇಂಧನಗಳೆಂದು ಕರೆಯಬಹುದು. ಇಂತಹ ಬಹುಪಾಲು ಇಂಧನಗಳನ್ನು ನವೀಕರಿಸಬಲ್ಲ ಸಂಪನ್ಮೂಲಗಳಿಂದ ಪಡೆಯಲಾಗುತ್ತದೆ. ಉದಾಹರಣೆಗೆ ನೀರು, ಗಾಳಿ ಅಥವಾ ಸೂರ್ಯನ ಬೆಳಕಿನಿಂದ ನಾವು ವಿದ್ಯುತ್ ಉತ್ಪಾದಿಸಿದರೆ ಅದು ಸ್ವಚ್ಛ ಇಂಧನವೆಂದು ಹೇಳಬಹುದು. ಅವೆಲ್ಲವೂ ನವೀಕರಿಸಬಲ್ಲ ಇಂಧನ ಮೂಲಗಳು, ಹಾಗೂ ಅದರಿಂದ ಉಂಟಾಗುವ ಮಾಲಿನ್ಯ ಇಲ್ಲವೇ ಇಲ್ಲವೆನ್ನುವಷ್ಟು ಕಡಿಮೆ.
ಜಲವಿದ್ಯುತ್
ಒಂದು ಶತಮಾನಕ್ಕೂ ಹೆಚ್ಚಿನ ಸಮಯದಿಂದ ಸ್ವಚ್ಛ ಇಂಧನ ಪೂರೈಸುತ್ತ ಬಂದಿರುವ ಹಿರಿಮೆ ಜಲವಿದ್ಯುತ್ ಯೋಜನೆಗಳದು. ನವೀಕರಿಸಬಲ್ಲ ಇಂಧನಮೂಲಗಳ ಪೈಕಿ ಅತ್ಯಂತ ವ್ಯಾಪಕವಾಗಿ ಬಳಕೆಯಾಗುತ್ತಿರುವುದೆಂದರೆ ಇದೇ. ಪ್ರಪಂಚದೆಲ್ಲೆಡೆ ಬಳಕೆಯಾಗುವ ಒಟ್ಟು ವಿದ್ಯುತ್ತಿನ ಶೇ.೧೬ರಷ್ಟು ಭಾಗ ಇದೊಂದೇ ಮೂಲದಿಂದ ಉತ್ಪಾದನೆಯಾಗುತ್ತದೆ (ನೀರಿನ ಶಕ್ತಿಯಿಂದ ವಿದ್ಯುತ್ ಪಡೆಯುವ ಪ್ರಕ್ರಿಯೆ ಮಾಲಿನ್ಯಕಾರಿಯಲ್ಲ ಎಂಬುದು ನಿಜವಾದರೂ ಜಲವಿದ್ಯುತ್ ಯೋಜನೆಗಳ ನಿರ್ಮಾಣಕ್ಕಾಗಿ ಈವರೆಗೆ ಅಪಾರ ಪ್ರಮಾಣದ ಅರಣ್ಯಸಂಪತ್ತನ್ನು 'ಮುಳುಗಿಸಲಾಗಿದೆ' ಎಂಬ ಕಟುಸತ್ಯವನ್ನು ಮರೆಮಾಚುವಂತಿಲ್ಲ).
ಗಾಳಿಶಕ್ತಿ
ಗಾಳಿಯಂತ್ರಗಳನ್ನು (ವಿಂಡ್‌ಮಿಲ್) ಬಳಸಿ ವಿದ್ಯುತ್ ಉತ್ಪಾದಿಸುವ ತಂತ್ರಜ್ಞಾನ ಈಗಾಗಲೇ ಸಾಕಷ್ಟು ಬೆಳೆದಿರುವುದರಿಂದ ಸ್ವಚ್ಛ ಇಂಧನ ಪೂರೈಕೆಯಲ್ಲಿ ಗಾಳಿಶಕ್ತಿ ಕೂಡ ಮಹತ್ವದ ಪಾತ್ರ ವಹಿಸುತ್ತಿದೆ. ಡೆನ್ಮಾರ್ಕ್ ದೇಶದ ಉದಾಹರಣೆ ತೆಗೆದುಕೊಳ್ಳುವುದಾದರೆ ಒಟ್ಟು ವಿದ್ಯುತ್ ಬಳಕೆಯ ಶೇ.೨೦ರಷ್ಟನ್ನು ಗಾಳಿಶಕ್ತಿಯಿಂದಲೇ ಪೂರೈಸಲಾಗುತ್ತಿದೆ.
ಸೌರಶಕ್ತಿ
ಸ್ವಚ್ಛ ಇಂಧನದ ಇನ್ನೊಂದು ಪ್ರಮುಖ ಮೂಲ ಸೌರಶಕ್ತಿ. ಸೌರಶಕ್ತಿಯಿಂದ ಬೆಳಕು ಪಡೆಯುವ, ನೀರು ಕಾಯಿಸುವ, ಅಡುಗೆ ಮಾಡುವ ತಂತ್ರಜ್ಞಾನಗಳು ನಮಗೆಲ್ಲ ಈಗಾಗಲೇ ಪರಿಚಿತ. ಇದರ ಮುಂದಿನ ಹಂತವಾಗಿ ಸೌರಶಕ್ತಿಯಿಂದ ವಿದ್ಯುತ್ ಉತ್ಪಾದಿಸುವ ದೊಡ್ಡಪ್ರಮಾಣದ ಘಟಕಗಳ ಸ್ಥಾಪನೆ ಈಗಾಗಲೇ ಪ್ರಪಂಚದೆಲ್ಲೆಡೆ ನಡೆಯುತ್ತಿದೆ.
ಕುತೂಹಲ
ಕುತೂಹಲವು ಅನ್ವೇಷಣೆ, ತನಿಖೆ, ಮತ್ತು ಕಲಿಕೆಯಂತಹ ಜಿಜ್ಞಾಸೆಯ ಚಿಂತನೆಗೆ ಸಂಬಂಧಿಸಿದ ಒಂದು ಗುಣ. ಇದು ಮಾನವರಲ್ಲಿ ಮತ್ತು ಇತರ ಪ್ರಾಣಿಗಳಲ್ಲಿ ವೀಕ್ಷಣೆಯಿಂದ ಸ್ಪಷ್ಟವಾಗಿ ಕಾಣುತ್ತದೆ. ಕುತೂಹಲವು ಮಾನವ ಬೆಳವಣಿಗೆಯ ಎಲ್ಲ ಅಂಶಗಳೊಂದಿಗೆ ಅತೀವವಾಗಿ ಸಂಬಂಧಿಸಿರುತ್ತದೆ, ಇದರಲ್ಲೇ ಕಲಿಕೆಯ ಪ್ರಕ್ರಿಯೆ ಮತ್ತು ಜ್ಞಾನ ಹಾಗೂ ಕೌಶಲ ಗಳಿಸುವ ಬಯಕೆ ಹುಟ್ಟಿಕೊಳ್ಳುತ್ತದೆ. ಒಂದು ವರ್ತನೆ ಮತ್ತು ಭಾವನೆಯಾಗಿ ಸಹಸ್ರಮಾನಗಳಿಂದಲೂ ಮಾನವ ಅಭಿವೃದ್ಧಿ, ಜೊತೆಗೆ ವಿಜ್ಞಾನ, ಭಾಷೆ, ಮತ್ತು ಕೈಗಾರಿಕೆಗಳ ಅಭಿವೃದ್ಧಿಗಳ ಹಿಂದಿನ ಚಾಲಕ ಶಕ್ತಿಯಾಗಿ ಕುತೂಹಲವನ್ನು ಹೊಣೆಮಾಡಲಾಗಿದೆ.
ಕುತೂಹಲವನ್ನು ಅನೇಕ ವಿಭಿನ್ನ ಪ್ರಜಾತಿಗಳ ಸಹಜ ಗುಣವಾಗಿ ಕಾಣಬಹುದು. ಇದು ಮಾನವರಿಗೆ ಶೈಶವಾವಸ್ಥೆಯಿಂದ ವಯಸ್ಕತೆವರೆಗಿನ ಎಲ್ಲ ವಯಸ್ಸುಗಳಲ್ಲಿ ಸಾಮಾನ್ಯವಾಗಿದೆ, ಮತ್ತು ಅನೇಕ ಇತರ ಪ್ರಾಣಿ ಪ್ರಜಾತಿಗಳಲ್ಲಿ ವೀಕ್ಷಿಸುವುದು ಸುಲಭವಾಗಿದೆ; ಇವುಗಳಲ್ಲಿ ಏಪ್‍ಗಳು, ಬೆಕ್ಕುಗಳು ಮತ್ತು ದಂಶಕಗಳು ಸೇರಿವೆ. ಮುಂಚಿನ ವ್ಯಾಖ್ಯಾನಗಳು ಕುತೂಹಲವನ್ನು ಮಾಹಿತಿಗಾಗಿ ಪ್ರೇರೇಪಿತ ಬಯಕೆ ಎಂದು ಉಲ್ಲೇಖಿಸುತ್ತವೆ. ಈ ಪ್ರೇರಕ ಬಯಕೆಯು ಜ್ಞಾನ, ಮಾಹಿತಿ, ಮತ್ತು ತಿಳುವಳಿಕೆಗಾಗಿ ಉತ್ಕಟ ಭಾವ ಅಥವಾ ಹಸಿವಿನಿಂದ ಉದ್ಭವಿಸುತ್ತದೆ ಎಂದು ಹೇಳಲಾಗಿದೆ.
ಪ್ರಬಲ ಅಪೇಕ್ಷೆಯ ಗುಣವನ್ನು (ಉದಾ. ಆಹಾರ) ತೆಗೆದುಕೊಳ್ಳುವ ಇತರ ಬಯಕೆಗಳು ಮತ್ತು ಅಗತ್ಯತಾ ಸ್ಥಿತಿಗಳಂತೆ, ಕುತೂಹಲವನ್ನು ಅನ್ವೇಷಣಕಾರಿ ವರ್ತನೆ ಮತ್ತು ಪ್ರತಿಫಲದ ಅನುಭವಗಳೊಂದಿಗೆ ಸಂಬಂಧಿಸಲಾಗುತ್ತದೆ. ಕುತೂಹಲವನ್ನು ಸಕಾರಾತ್ಮಕ ಭಾವನೆಗಳು ಮತ್ತು ಜ್ಞಾನ ಪಡೆಯುವಿಕೆ ಎಂದು ವಿವರಿಸಬಹುದು; ಒಬ್ಬರ ಕುತೂಹಲವು ಜಾಗೃತಗೊಂಡಾಗ ಅದನ್ನು ಅಂತರ್ಗತವಾಗಿ ಲಾಭದಾಯಕ ಮತ್ತು ಸಂತೋಷಕರ ಎಂದು ಪರಿಗಣಿಸಲಾಗುತ್ತದೆ. ಹೊಸ ಮಾಹಿತಿಯನ್ನು ಕಂಡುಹಿಡಿಯುವುದು ಕೂಡ ಲಾಭದಾಯಕವಾಗಿರಬಹುದು ಏಕೆಂದರೆ ಅದು ಆಸಕ್ತಿಯನ್ನು ಉತ್ತೇಜಿಸುವ ಬದಲಾಗಿ ಅನಿಶ್ಚಿತತೆಯ ಅನಪೇಕ್ಷಿತ ಸ್ಥಿತಿಗಳನ್ನು ಕಡಿಮೆಮಾಡುವಲ್ಲಿ ನೆರವಾಗಬಹುದು. ಅನಿಶ್ಚಿತತೆಯ ಸ್ಥಿತಿಗಳನ್ನು ಸರಿಪಡಿಸುವ ಮತ್ತು ಅನ್ವೇಷಣಕಾರಿ ವರ್ತನೆಗಳ ಸಂತೋಷಕರ ಅನುಭವಗಳಲ್ಲಿ ಭಾಗವಹಿಸುವ ಬಯಕೆಯ ಈ ಅಗತ್ಯವನ್ನು ಮತ್ತಷ್ಟು ತಿಳಿದುಕೊಳ್ಳುವ ಪ್ರಯತ್ನಗಳಾಗಿ ಸಿದ್ಧಾಂತಗಳು ಹುಟ್ಟಿಕೊಂಡಿವೆ.
ಕುತೂಹಲ ಚಾಲಕ ಸಿದ್ಧಾಂತವು "ಅನಿಶ್ಚಿತತೆಯ" ಅನಪೇಕ್ಷಿತ ಅನುಭವಗಳಿಗೆ ಸಂಬಂಧಿಸಿರುತ್ತದೆ. ಈ ಅಹಿತಕರ ಅನಿಸಿಕೆಗಳ ಕಡಿತವು ಲಾಭದಾಯಕವಾಗಿರುತ್ತದೆ. ಜನರು ತಮ್ಮ ಚಿಂತನಾ ಪ್ರಕ್ರಿಯೆಗಳಲ್ಲಿ ಸುಸಂಬದ್ಧತೆ ಮತ್ತು ತಿಳುವಳಿಕೆಯನ್ನು ಬಯಸುತ್ತಾರೆ ಎಂದು ಈ ಸಿದ್ಧಾಂತವು ಸೂಚಿಸುತ್ತದೆ.
ಉಲ್ಲೇಖಗಳು
ವರ್ಗ:ಭಾವನೆಗಳು
ಕರಿಘಟ್ಟ
ಕರಿಘಟ್ಟ ಒಂದು ಪ್ರೇಕ್ಷಣೀಯ ಸ್ಥಳ. ಬೆಟ್ಟದ ಮೇಲೆ ವೈಷ್ಣವ ದೇವಾಲಯವಿದೆ. ಇದು ಮೈಸೂರಿನಿಂದ ಬೆಂಗಳೂರಿಗೆ ಹೋಗುವ ರಸ್ತೆಯಲ್ಲಿ ಶ್ರೀರಂಗಪಟ್ಟಣ ಆದ ನಂತರ ಸುಮಾರು ಮೂರು ಕಿ.ಮೀ. ದೂರದಲ್ಲಿ ಬಲಬದಿಗೆ ಇದೆ. ಇದೊಂದು ಸುಮಾರು ೩೦೦ ಅಡಿ ಎತ್ತರದ ಬೆಟ್ಟ. ಇದರಲ್ಲಿ ದರ್ಭೆ ಹುಲ್ಲು ತುಂಬ ಬೆಳೆಯುತ್ತದೆ. ಈ ಬೆಟ್ಟದ ತುದಿಯಲ್ಲಿ ಶ್ರೀನಿವಾಸ ದೇವರ ಒಂದು ಗುಡಿ ಇದೆ. ಇದರ ರಥ್ಸೋವವು ಫಾಲ್ಗುಣ ಶುಕ್ಮ ಹುಣ್ಣಿಮೆಯಂದು ನಡೆಯುತ್ತದೆ. ನಾಗರಹಾವು ಚಲನಚಿತ್ರದ ಬಾರೆ ಬಾರೆ ಚಂದದ ಚಲುವಿನ ತಾರೆ...... ಹಾಡಿನ ಚಿತ್ರೀಕರಣ ಅರ್ಧ ಇಲ್ಲಿಯೇ ಮಾಡಿರುತ್ತಾರೆ.
ವರ್ಗ:ಮಂಡ್ಯ ಜಿಲ್ಲೆ ವರ್ಗ:ಕರ್ನಾಟಕದ ಪ್ರವಾಸಿ ತಾಣಗಳು
ಹಿರಾಸುಗರ ತಾಂತ್ರಿಕ ಮಹಾವಿದ್ಯಾಲಯ, ನಿಡಸೋಸಿ
ಹಿರಾಸುಗರ ತಾಂತ್ರಿಕ ಮಹಾವಿದ್ಯಾಲಯವು ೧೯೮೦ರಲ್ಲಿ ಸ್ಥಾಪಿತವಾಗಿದ್ದು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.
ವಿಭಾಗಗಳು
ಪದವಿ ವಿಭಾಗಗಳು
ಆವರಣ
ಮಹಾವಿದ್ಯಾಲಯವು ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.
ಗ್ರಂಥಾಲಯ
ಗ್ರಂಥಾಲಯ ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.
ಬಾಹ್ಯ ಸಂಪರ್ಕಗಳು
ಹಿರಾಸುಗರ ತಾಂತ್ರಿಕ ಮಹಾವಿದ್ಯಾಲಯ, ನಿಡಸೋಸಿ
ವರ್ಗ:ವಿದ್ಯಾಲಯಗಳು ವರ್ಗ:ಮಹಾವಿದ್ಯಾಲಯಗಳು ವರ್ಗ:ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಬಸವೇಶ್ವರ ಪುರಾಣ
ಗದದಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ಹಿಂದಿಯಲ್ಲಿ ರಚಿಸಿದ ಪುರಾಣ.
ಇವನ್ನೂ ನೋಡಿ
ವರ್ಗ:ಪುರಾಣ ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಹಿಂದಿ ಕೃತಿಗಳು
ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ
ಚಿತ್ರೋತ್ಸವಗಳ ಇತಿಹಾಸದೊಂದಿಗೆ `ಸುಚಿತ್ರ'ದ ಹೆಸರು ಕೂಡ ತಳಕು ಹಾಕಿಕೊಂಡಿದೆ. . 1971ರಲ್ಲಿ ಆರಂಭವಾದ ಸುಚಿತ್ರ ಚಲನಚಿತ್ರ ಸಮಾಜ ರಾಜ್ಯದಲ್ಲಿ ಚಿತ್ರೋತ್ಸವಗಳಿಗೆ ಉತ್ತಮ ಬುನಾದಿ ಹಾಕಿತು. ವಿಶ್ವದಲ್ಲಿ ನಡೆಯುವ ಚಲನಚಿತ್ರ ಪ್ರಯೊಗಗಳನ್ನೆಲ್ಲಾ ಇಲ್ಲಿನ ಜನರಿಗೆ ಉಣಬಡಿಸುವುದು ಅದರ ಆರಂಭದ ಉದ್ದೇಶವಾಗಿತ್ತು. ಭಾರತೀಯ ಚಿತ್ರಗಳನ್ನು ಪ್ರಚುರಪಡಿಸುವ ಉದ್ದೇಶದಿಂದ `ಚಿತ್ರ ಭಾರತಿ' ಹೆಸರಿನ ಚಿತ್ರಹಬ್ಬವನ್ನು ಏರ್ಪಡಿಸಿತು. ವರ್ಷವಿಡೀ ವಿವಿಧ ಚಿತ್ರೋತ್ಸವಗಳು, ಸಿನಿಮಾ ಕುರಿತ ಕಾರ್ಯಾಗಾರಗಳು, ಸಿನಿಮಾಕ್ಕೆ ಸಂಬಂಧಿಸಿದ ಇತರೆ ಕಲಾ ಪ್ರಕಾರಗಳ ಪ್ರಚಾರದ ಕುರಿತಂತೆ ಆಸಕ್ತಿ ವಹಿಸಿದೆ. . ಮೊದಲನೆ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ, ಸುಚಿತ್ರ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ ಹೆಸರಿನಿಂದಲೇ ಕರೆಯಲ್ಪಟ್ಟಿತ್ತು. ಈ ಭಾರಿಯ ಐದನೇ ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ ಡಿಸೆಂಬರ್ ೨೦ರಿಂದ ೨೭ರ ವರೆಗೆ ನೆಡೆಯುತ್ತಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಬೆಂಗಳೂರು ಅಂತರರಾಷ್ಟ್ರೀಯ ಸಿನಿಮೋತ್ಸವ
ಉದಾರತೆ
ಉದಾರತೆಯು ಪ್ರಾಪಂಚಿಕ ವಸ್ತುಗಳಿಂದ ನಿರ್ಲಿಪ್ತವಾಗಿರುವ ಸದ್ಗುಣ, ಇದನ್ನು ಹಲವುವೇಳೆ ಉಡುಗೊರೆಗಳ ಕೊಡುವಿಕೆಯೊಂದಿಗೆ ಸಂಕೇತಿಸಲಾಗುತ್ತದೆ. ವಿವಿಧ ವಿಶ್ವ ಧರ್ಮಗಳು ಉದಾರತೆಯನ್ನು ಒಂದು ಸದ್ಗುಣವೆಂದು ಪರಿಗಣಿಸುತ್ತವೆ, ಮತ್ತು ಇದನ್ನು ಹಲವುವೇಳೆ ಸಾಂಸ್ಕೃತಿಕ ಹಾಗೂ ಧಾರ್ಮಿಕ ಸಮಾರಂಭಗಳಲ್ಲಿ ಕೊಂಡಾಡಲಾಗುತ್ತದೆ. ಉದಾರತೆಯಲ್ಲಿನ ವೈಜ್ಞಾನಿಕ ತನಿಖೆಯು ಒಬ್ಬ ವ್ಯಕ್ತಿಯ ಉದಾರತೆ ಮೇಲೆ ಅನೇಕ ಘಟನಾವಳಿಗಳು ಮತ್ತು ಆಟಗಳ ಪ್ರಭಾವವನ್ನು, ಮತ್ತು ಆಕ್ಸಿಟೋಸಿನ್‍ನಂತಹ ನರ ರಾಸಾಯನಿಕಗಳೊಂದಿಗಿನ ಸಂಭಾವ್ಯ ಸಂಬಂಧಗಳನ್ನು, ಮತ್ತು ಅನುಭೂತಿಯಂತಹ ಹೋಲಿಕೆಯ ಅನಿಸಿಕೆಗಳೊಂದಿಗಿನ ಸಂಬಂಧವನ್ನು ಪರಿಶೀಲಿಸಿದೆ.
ಉದಾರತೆ ಪದವನ್ನು ಕೆಲವೊಮ್ಮೆ ದಾನಶೀಲತೆಯನ್ನು (ಪ್ರತಿಯಾಗಿ ಏನನ್ನೂ ಅಪೇಕ್ಷಿಸದೇ ಕೊಡುವ ಸದ್ಗುಣ) ಸೂಚಿಸಲು ಬಳಸಲಾಗುತ್ತದೆ. ಇದು ಅವಶ್ಯಕತೆ ಇರುವ ಯಾರಿಗಾದರೂ ನೆರವಾಗಲು ಸಮಯ, ಸ್ವತ್ತುಗಳು ಅಥವಾ ಪ್ರತಿಭೆಗಳನ್ನು ನೀಡುವುದನ್ನು ಒಳಗೊಳ್ಳಬಹುದು. ನೈಸರ್ಗಿಕ ವಿಕೋಪದ ಸಮಯಗಳಲ್ಲಿ, ಏಕಪಕ್ಷೀಯವಾಗಿ ಕಾರ್ಯನಿರ್ವಹಿಸುವ ವ್ಯಕ್ತಿಗಳು ಅಥವಾ ಗುಂಪುಗಳು ಸ್ವಯಂಪ್ರೇರಣೆಯಿಂದ ಆಗಾಗ್ಗೆ ಪರಿಹಾರ ಪ್ರಯತ್ನಗಳನ್ನು ಒದಗಿಸುತ್ತವೆ. ಇವುಗಳು ಸಮಯ, ಸಂಪನ್ಮೂಲಗಳು, ಸರಕುಗಳು, ಹಣ ಇತ್ಯಾದಿಗಳ ಉಡುಗೊರೆಗಳನ್ನು ನೀಡುತ್ತವೆ. ದಾನಶೀಲತೆಯು ಅನೇಕ ನೋಂದಾಯಿತ ಧರ್ಮಾರ್ಥ ಸಂಸ್ಥೆಗಳು, ಪ್ರತಿಷ್ಠಾನಗಳು ಮತ್ತು ಸರ್ಕಾರೇತರ ಸಂಸ್ಥೆಗಳಿಗೆ ಒಂದು ಮಾರ್ಗದರ್ಶಕ ತತ್ವವಾಗಿದೆ. ಉದಾರತೆ ಪದವು ಹಲವುವೇಳೆ ದಾನಶೀಲತೆಯೊಂದಿಗೆ ನಿಕಟವಾಗಿ ಸಂಬಂಧಿಸಿದೆಯಾದರೂ, ಸಾರ್ವಜನಿಕ ಗಮನದಲ್ಲಿರುವ ಅನೇಕ ಜನರು ತಮ್ಮ ಒಳ್ಳೆ ಕೆಲಸಗಳಿಗೆ ಮಾನ್ಯತೆ ಬೇಡುತ್ತಾರೆ. ಸಂಸ್ಥೆಗಳು ಮತ್ತು ಸಮಿತಿಗಳಿಗೆ ಆಧಾರ ನೀಡಲು ಕಾಣಿಕೆಗಳು ಬೇಕಾಗುತ್ತವೆ, ಆದರೆ ದಾನಶೀಲತೆಯು ನೈಸರ್ಗಿಕ ವಿಕೋಪಗಳು ಮತ್ತು ವಿಪರೀತ ಪರಿಸ್ಥಿತಿಗಳಂತಹ ಅಗಾಧ ಅಗತ್ಯದ ಸಮಯಕ್ಕೆ ಸೀಮಿತವಾಗಿರಬಾರದು.
ಗುರು ಪಂಚಾಕ್ಷರ ಶಿವಯೋಗಿ ಚರಿತ್ರೆ
ಗದದಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ಹಿಂದಿಯಲ್ಲಿ ರಚಿಸಿದಶ್ರೀ ಪಂಚಾಕ್ಷರಿ ಗವಾಯಿಗಳ ಚರಿತ್ರೆ.
ಉದಾರತೆ
ಉದಾರತೆಯು ಅನುಭೂತಿಗೆ ಸಂಬಂಧಿಸಿದೆ ಎಂದು ಸಂಶೋಧನೆ ತೋರಿಸಿಕೊಟ್ಟಿದೆ. ಸಂಶೋಧಕ ಪೌಲ್ ಜ಼್ಯಾಕ್ ಮತ್ತು ಸಹೋದ್ಯೋಗಿಗಳಿಂದ ನಡೆದ ಈ ಸಂಶೋಧನೆಯಲ್ಲಿ, ಪೆಪ್ಟೈಡ್ ಆಕ್ಸಿಟೋಸಿನ್ ಅಥವಾ ಪ್ಲಸೀಬೊವನ್ನು ಸುಮಾರು ೧೦೦ ಪುರುಷರಿಗೆ ನೀಡಲಾಯಿತು ಮತ್ತು ನಂತರ ಅವರು ಹಣಕ್ಕೆ ಸಂಬಂಧಿಸಿದಂತೆ ಹಲವಾರು ನಿರ್ಧಾರಗಳನ್ನು ಮಾಡಿದರು. ಇದರಲ್ಲಿ ಒಂದು ಕಾರ್ಯವಾದ ಅಲ್ಟಿಮೇಟಮ್ ಗೇಮ್‍ನ್ನು ಉದಾರತೆಯನ್ನು ಅಳಿಯಲು ಬಳಸಲಾಗಿತ್ತು.
ಗುರು ಪಂಚಾಕ್ಷರ ಶಿವಯೋಗಿ ಚರಿತ್ರೆ
ಇವನ್ನೂ ನೋಡಿ
ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಹಿಂದಿ ಕೃತಿಗಳು
ಸುವರ್ಣ ನ್ಯೂಸ್
ಸುವರ್ಣ ನ್ಯೂಸ್ ಕನ್ನಡದ ಸುದ್ದಿವಾಹಿನಿಯಾಗಿದೆ. ಬಿಜೆಪಿ ಸಂಸದ ರಾಜೀವ್ ಚಂದ್ರಶೇಖರ್ ಅವರು ಮಾರ್ಚ್ 3, 2008 ರಂದು ಚಾನೆಲ್ ಅನ್ನು ಪ್ರಾರಂಭಿಸಿದರು. ಇದು ಪ್ರಾರಂಭವಾದ ಮೂರನೇ ಕನ್ನಡ ಸುದ್ದಿ ವಾಹಿನಿಯಾಗಿದೆ. ಶ್ಯಾಮಸುಂದರ್ ಅವರು ಪ್ರಸ್ತುತ ಸಿಇಓ ಆಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
ವರ್ಗ:ಕಿರುತೆರೆ ವಾಹಿನಿಗಳು
ವರ್ಗ:ಕನ್ನಡ ಟಿವಿ ವಾಹಿನಿ ವರ್ಗ:ಭಾರತದಲ್ಲಿ ಕನ್ನಡ ಟಿವಿ ಚಾನೆಲ್
ಕೆ.ಎಲ್.ಎಸ್. ಗೋಗಟೆ ತಾಂತ್ರಿಕ ಮಹಾವಿದ್ಯಾಲಯ, ಬೆಳಗಾವಿ
ಕೆ.ಎಲ್.ಎಸ್. ಗೋಗಟೆ ತಾಂತ್ರಿಕ ಮಹಾವಿದ್ಯಾಲಯವು ಕರ್ನಾಟಕ ರಾಜ್ಯದ ಬೆಳಗಾವಿಯಲ್ಲಿ 1979ರಲ್ಲಿ ಸ್ಥಾಪಿತವಾಗಿದ್ದು  ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯ, ಬೆಳಗಾವಿ ದಿಂದ ಮಾನ್ಯತೆ ಹೊಂದಿದೆ. ಅಖಿಲ ಭಾರತ ತಾಂತ್ರಿಕ ಶಿಕ್ಷಣ ಮಂಡಳಿ (ನವದೆಹಲಿ)ಯು ಮಾನ್ಯತೆ ನೀಡಿದೆ .ಅದರಂತೆ ರಾಷ್ಟ್ರೀಯ ಮಾನ್ಯತಾ ಮಂಡಳಿಯು ಕೊಡ ಮಾನ್ಯತೆ ನೀಡಿದೆ.
ಆವರಣ
ಮಹಾವಿದ್ಯಾಲಯವು ವಿಶಾಲವಾದ ಆವರಣ ಹೊಂದಿದೆ. ಆವರಣದಲ್ಲಿ ಕ್ರಿಕೇಟ್, ಟೆನ್ನಿಸ್, ಕಾಲ್ಚಂಡು, ಒಳಾಂಗಣ ಮೈದಾನ ಇದೆ.
ಗ್ರಂಥಾಲಯ
ಗ್ರಂಥಾಲಯ ಹಾಗೂ ಮಾಹಿತಿ ಕೇಂದ್ರವು  ಅತ್ಯುನ್ನತ ಡಿಜಿಟಲ್ ಗ್ರಂಥಾಲಯ  ಮತ್ತು ಸಾವಿರಾರು ಎಲ್ಲ  ವಿಭಾಗದ ಪುಸ್ತಕಗಳನ್ನು  ಹೊಂದಿದೆ. ವೈಜ್ಞಾನಿಕ ಹಾಗೂ ತಾಂತ್ರಿಕ ದೈನಿಕ, ವಾರಪತ್ರಿಕೆ ಮತ್ತು ಮಾಸಪತ್ರಿಕೆಗಳು ಉಂಟು. ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ನಿಯತಕಾಲಿಕಗಳು ಸಿಗುತ್ತವೆ.
ಪ್ರವೇಶ
ದ್ವಿತೀಯ ಪಿಯುಸಿ (೧೦+೨) ವಿಜ್ಞಾನ ವಿಭಾಗದ ವಿದ್ಯಾರ್ಥಿಗಳಿಗೆ ಪ್ರವೇಶವಿದೆ. ಅದರಂತೆ ಬಿ.ಎಸ್ಸಿ, ಡಿಪ್ಲೊಮಾ, ಜಿಟಿಟಿಸಿ, ಸಿಬಿಎಸ್ಸಿ (೧೦+೨) ಮತ್ತು ಐಸಿಎಸ್ಸಿ (೧೦+೨) ವಿದ್ಯಾರ್ಥಿಗಳಿಗೂ  ಪ್ರವೇಶವಿದೆ.
ಬಾಹ್ಯ ಸಂಪರ್ಕಗಳು
[http://www.git.edu/ ಕೆ.ಎಲ್.ಎಸ್. ಗೋಗಟೆ ತಾಂತ್ರಿಕ ಮಹಾವಿದ್ಯಾಲಯ, ಬೆಳಗಾವಿ]
ವರ್ಗ:ವಿದ್ಯಾಲಯಗಳು ವರ್ಗ:ಮಹಾವಿದ್ಯಾಲಯಗಳು ವರ್ಗ:ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಶ್ರೀಮಂಗಲ
ಶ್ರೀಮಂಗಲ, ಕೊಡಗು ಜಿಲ್ಲೆ ವಿರಾಜಪೇಟೆ ತಾಲೂಕಿನಲ್ಲಿರುವ ಒಂದು ಊರು.
ವರ್ಗ:ಕೊಡಗು ಜಿಲ್ಲೆ
ಕಂಕುಳು
thumb
ಕಂಕುಳು ಎಂದರೆ ತೋಳು ಭುಜಕ್ಕೆ ಜೋಡಣೆಯಾಗುವ ಕೀಲಿನ ನೇರವಾಗಿ ಕೆಳಗಿರುವ ಮಾನವ ಶರೀರದ ಮೇಲಿನ ಪ್ರದೇಶ. ಇದು ತೋಳಿನ ಕೆಳಗಿನ ಬೆವರು ಗ್ರಂಥಿಯನ್ನು ಕೂಡ ಒದಗಿಸುತ್ತದೆ. ಮಾನವರಲ್ಲಿ, ಮೈ ವಾಸನೆಯ ರಚನೆ ಬಹುತೇಕವಾಗಿ ಕಂಕುಳು ಪ್ರದೇಶದಲ್ಲಿ ಆಗುತ್ತದೆ. ಈ ಗಂಧಜನಕ ವಸ್ತುಗಳು ಕೂಡುವಿಕೆಗೆ ಸಂಬಂಧಿಸಿದ ಪಾತ್ರವಹಿಸುವ ಫ಼ೆರೊಮೋನ್‍ಗಳಾಗಿ ಕಾರ್ಯನಿರ್ವಹಿಸುತ್ತವೆ. ಮೈ ವಾಸನೆಗಾಗಿ ಕಂಕುಳು ಪ್ರದೇಶಗಳು ಜನನಾಂಗ ಪ್ರದೇಶಗಳಿಗಿಂತ ಹೆಚ್ಚು ಮುಖ್ಯವೆಂದು ತೋರುತ್ತವೆ. ಇದು ಮಾನವ ದ್ವಿಪಾದಬಳಕೆಗೆ ಸಂಬಂಧಿಸಿರಬಹುದು.
ಕಂಕುಳು ಕಚಗುಳಿಗೆ ಸ್ಪಂದಿಸುವ ಪ್ರದೇಶವಾಗಬಲ್ಲದು, ಸಂಭಾವ್ಯವಾಗಿ ಅದು ಹೊಂದಿರುವ ನರಗಳ ಸಂಖ್ಯೆಯ ಕಾರಣದಿಂದ. ಕಚಗುಳಿ ಇಟ್ಟಾಗ ಕೆಲವು ಜನರು ಈ ಪ್ರದೇಶವು ವಿಶೇಷವಾಗಿ ಅಹಿತಕರವೆನಿಸುತ್ತದೆ ಎಂದು ಕಂಡುಕೊಳ್ಳುತ್ತಾರೆ. ಕಂಕುಳು ಕೂದಲು ಸಾಮಾನ್ಯವಾಗಿ ಗಂಡಸರು ಮತ್ತು ಹೆಂಗಸರು ಇಬ್ಬರ ಕಂಕುಳುಗಳಲ್ಲಿ ಬೆಳೆಯುತ್ತದೆ, ಮತ್ತು ಬೆಳವಣಿಗೆಯು ತಾರುಣ್ಯದಲ್ಲಿ ಆರಂಭವಾಗುತ್ತದೆ. ಕೆಲವು ಆಧುನಿಕ ಪಾಶ್ಚಾತ್ಯ ಸಂಸ್ಕೃತಿಗಳಲ್ಲಿ, ಮಹಿಳೆಯರು ಕಂಕುಳಿನ ಕೂದಲನ್ನು ತೆಗೆಯುವುದು ಸಾಮಾನ್ಯವಾಗಿದೆ. ಕೆಲವರು ಈ ಅಭ್ಯಾಸವನ್ನು ಸೌಂದರ್ಯದ ವಿಷಯವಾಗಿ ಕಂಡರೆ, ಇತರರು ಇದನ್ನು ಆರೋಗ್ಯ ಸಂಬಂಧಿ ಕಾಳಜಿಗಳಿಗಾಗಿ ತೆಗೆಯಬೇಕೆಂದು ಕಾಣುತ್ತಾರೆ. ಕಂಕುಳಿನ ಕೂದಲು ಬೇಗನೇ ಬೆಳೆಯುವುದರಿಂದ, ಆಗಾಗ್ಗೆ ಅದನ್ನು ಬೋಳಿಸಬೇಕಾಗುತ್ತದೆ, ಇಲ್ಲದಿದ್ದರೆ ಕಂಕುಳಿನಲ್ಲಿ ಕೂದಲು ಕಾಣಿಸಿಕೊಳ್ಳುತ್ತದೆ. ಇಸ್ಲಾಮೀ ಸಂಪ್ರದಾಯದಲ್ಲಿ, ಕಂಕುಳಿನ ಕೂದಲನ್ನು ತೆಗೆಯುವುದು ಪುರುಷರು ಮತ್ತು ಮಹಿಳೆಯರು ಇಬ್ಬರಿಗೂ ಒಂದು ಧಾರ್ಮಿಕ ನೈರ್ಮಲ್ಯದ ಅಭ್ಯಾಸವಾಗಿದೆ. ಬಹುತೇಕ ಮುಸ್ಲಿಮರು ಅದನ್ನು ಬೋಳಿಸಿದರೆ, ಕೆಲವರು ಮೇಣದಂತಹ ಉತ್ಪನ್ನಗಳಿಂದ ಅದನ್ನು ಕೀಳುತ್ತಾರೆ, ಏಕೆಂದರೆ, ಇದು ಮತ್ತೆ ಬೆಳೆಯದೇ ದೀರ್ಘ ಕಾಲದವರೆಗೆ ಉಳಿದುಕೊಳ್ಳುವಲ್ಲಿ ಹೆಚ್ಚು ಪರಿಣಾಮಕಾರಿಯಾಗಿದೆ.
ಸ್ತ್ರೀ ಸಮಾನತಾವಾದಿ ಚಳುವಳಿಯಲ್ಲಿ, ಹಿಪ್ಪಿ ಸಂಸ್ಕೃತಿಯಲ್ಲಿ, ಮತ್ತು ಪಂಕ್ ರಾಕ್ ಕ್ಷೇತ್ರದಲ್ಲಿ, ಕೆಲವು ಮಹಿಳೆಯರು ತಮ್ಮ ಕಂಕುಳಿನ ಕೂದಲನ್ನು ವಿವಿಧ ಕಾರಣಗಳಿಗಾಗಿ ಬೋಳಿಸುವುದಿಲ್ಲ. ಇವುಗಳಲ್ಲಿ ವಿದ್ರೋಹ ಚರ್ಯೆ, ಸಮಾನತಾವಾದ ಮತ್ತು ಆರಾಮ ಸೇರಿವೆ. ಇದಕ್ಕೆ ವಿರುದ್ಧವಾಗಿ ಆದರೆ ಅಸಾಮಾನ್ಯವಾಗಿ, ಕೆಲವು ಪುರುಷರು ತಮ್ಮ ಕಂಕುಳಿನ ಕೂದಲನ್ನು ತೆಗೆಯಲು ಆಯ್ದುಕೊಳ್ಳಬಹುದು, ಸೌಂದರ್ಯದ ಕಾರಣಗಳಿಗಾಗಿ ಅಥವಾ ಈಜಿನಂತಹ ಕ್ರೀಡೆಗಳಲ್ಲಿ ಘರ್ಷಣೆಯನ್ನು ಕಡಿಮೆ ಮಾಡುವ ಕಾರಣಕ್ಕಾಗಿ.
ಉಲ್ಲೇಖಗಳು
ವರ್ಗ:ಮಾನವ ಶರೀರ
ಶ್ರೀಮದ್ ಕುಮಾರಗೀತ
ಗದದಿನ ವೀರೇಶ್ವರ ಪುಣ್ಯಾಶ್ರಮದ ಪಂ.ಪುಟ್ಟರಾಜ ಗವಾಯಿಗಳು ಸಂಸ್ಕೃತದಲ್ಲಿ ರಚಿಸಿದ ಕೃತಿ.
ಇವನ್ನೂ ನೋಡಿ
ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಕೃತಿಗಳು ವರ್ಗ:ಪುಟ್ಟರಾಜ ಗವಾಯಿಗಳು ರಚಿಸಿದ ಸಂಸ್ಕೃತದಲ್ಲಿ ರಚಿಸಿದ ಕೃತಿಗಳು
ಕರುನಾಡು (ಸಿನೆಮಾ)
ಕರುನಾಡು ಹಿರಿಯ ಕಲಾ ನಿರ್ದೇಶಕ ಜಿ.ಮೂರ್ತಿ ನಿರ್ದೇಶಿಸಿರುವ ೨೦೦೯ರ ಚಿತ್ರವಾಗಿದೆ.
ಚಿತ್ರದ ಸಾರಾಂಶ
ಜಾಗತೀಕರಣದ ಈ ದಿನಗಳಲ್ಲಿ, ಧಾರ್ಮಿಕ ಭಾವಾತಿರೇಕದಲ್ಲಿ ಸಿಕ್ಕಿರುವ ಒಂದು ಚಿಕ್ಕ ದ್ವೀಪ 'ಕರುನಾಡು'. ಚಲನಚಿತ್ರದಲ್ಲಿ ದ್ವೀಪದ ಸೌಂದರ್ಯವನ್ನು ಅತ್ಯಂತ ಮನೋಹರವಾಗಿ ಚಿತ್ರಿಸಿದ್ದಾರೆ ಹಿರಿಯ ಕಲಾ ನಿರ್ದೇಶಕ ಜಿ.ಮೂರ್ತಿ. ಸಾಂಪ್ರದಾಯಿಕ ಕುಟುಂಬದವರಾದ ಶಂಕರ ಭಟ್ಟರು(ಎಚ್.ಜಿ.ದತ್ತಾತ್ರೆಯ) ಜ್ಞಾನಿ, ವೇದ ತಿಳಿದವರು. ಅವರ ಪರಿಸರ ಕಾಳಜಿ ಅತ್ಯುತ್ತಮ. ಆದರೆ ಈ ಪರಿಸರ ಪ್ರೇಮ,ಆಸಕ್ತಿಯ ಹಿಂದೆ ಸ್ವಾರ್ಥ ಉದ್ದೇಶವಿರುತ್ತದೆ. 'ಕರುನಾಡು' ಶಂಕರ ಭಟ್ಟರ ಕಪಿ ಮುಷ್ಠಿಯಲ್ಲಿರುತ್ತದೆ. ಇಂತಹ ಸಂಧರ್ಭದಲ್ಲಿ ಶಂಕರ ಭಟ್ಟರ ಮನೆಗೆ ಬರುವ ಸೊಸೆ 'ನಗರದಲ್ಲಿ ಹುಟ್ಟಿ ಬೆಳೆದ ವಿದ್ಯಾವಂತೆ, ಸುರುಚಿ'( ಲಕ್ಷ್ಮಿ ಹೆಗಡೆ). ದ್ವೀಪಕ್ಕೆ ಸೇತುವೆ ಕೂಡ ಇರದ ಸ್ಥಿತಿಯನ್ನು ನೋಡಿ ಸುರುಚಿ ದಿಗ್ಬ್ರಮೆಗೊಳ್ಳುತ್ತಾಳೆ. ಕರುನಾಡಿನ ಜನ ಸೇತುವೆ ಇಲ್ಲದೆ, ಹೊರ ಜಗತ್ತಿಗೆ ಸಂಪರ್ಕವೇ ಇರವುದಿಲ್ಲ. ಕರುನಾಡಿನ ಒಬ್ಬ ಹುಡುಗ ಥುಕ್ರ ವೈದ್ಯಕೀಯ ಚಿಕಿತ್ಸೆಯ ಕೊರತೆಯಿಂದ ಸಾವನ್ನಪ್ಪಿದ್ದಾಗ ಸುರುಚಿ ಕುರುನಾಡಿಗೆ ಸೇತುವೆ ಕಟ್ಟಲೇಬೇಕೆಂದು ಪಟ್ಟು ಹಿಡಿಯುತ್ತಾಳೆ. ತನ್ನ ಮಾವ ಇದನ್ನು ಒಪ್ಪದಿದ್ದಾಗ ಮನೆ ಬಿಟ್ಟು ಬುಡಕಟ್ಟು ಜನಾಂಗದವರ ಜೊತೆಯೇ ಇರುತ್ತಾಳೆ. ಕರುನಾಡಿಗೆ ಸೇತುವೆ ನಿರ್ಮಾಣ ಅಗುತ್ತದೆಯೋ ಇಲ್ಲವೋ ಇದೇ ಈ ಚಲನಚಿತ್ರದ ಮುಕ್ತಾಯ.
ಬಾಹ್ಯಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು
ಶುಷ್ಕಕೋಶ (ಡ್ರೈಸೆಲ್)
ಬ್ಯಾಟರಿಯ ವಿಭಾಗಗಳು ಮತ್ತು ಪ್ರಕಾರಗಳು
ಬ್ಯಾಟರಿಗಳನ್ನು ಎರಡು ಸ್ಥೂಲವಾದ ವಿಭಾಗಗಳನ್ನಾಗಿ ವಿಗಂಡಿಸಲಾಗಿದೆ, ಪ್ರತಿಯೊಂದು ವಿಧವೂ ಅನುಕೂಲ ಮತ್ತು ಅನಾನುಕೂಲಗಳನ್ನು ಹೊಂದಿದೆ. ಪ್ರತಿಕ್ರಿಯಾಕಾರಿಗಳ ಮೊದಲಿನ ಒದಗಿಸುವಿಕೆಯು ಖಾಲಿಯಾದಾಗ, ಶಕ್ತಿಯು ವಿದ್ಯುತ್ತಿನಂತ ಮಾರ್ಗದಿಂದ ಬ್ಯಾಟರಿಗೆ ತಕ್ಷಣವಾಗಿ ವರ್ಗಾಯಿಸುವುದಿಲ್ಲ.
ಪ್ರಾಥಮಿಕ ಬ್ಯಾಟರಿಗಳು
ಪ್ರಾಥಮಿಕ ಬ್ಯಾಟರಿಗಳು ಗುಂಪು ಗೂಡಿದ ತಕ್ಷಣ ವಿದ್ಯುತ್ ಅನ್ನು ಉತ್ಪಾದಿಸಲು ಪ್ರಾರಂಭ ಮಾಡುತ್ತವೆ. ಬಳಸಿ ಬಿಸಾಡುವ ಬ್ಯಾಟರಿಗಳು ಒಂದು ಬಾರಿಗೆ ಮಾತ್ರ ಬಳಸಲು ಬರುವಂತದ್ದಾಗಿರುತ್ತವೆ ಮತ್ತು ನಂತರದಲ್ಲಿ ಎಸೆಯಲ್ಪಡುತ್ತವೆ. ಇವುಗಳು ಸಾಗಿಸಲು ಸಾಧ್ಯವಾಗುವಂತಹ ಕಡಿಮೆ ವಿದ್ಯುತ್ ವ್ಯಯವನ್ನು ಹೊಂದಿರುವ, ತಡೆತಡೆದು ಬಳಸಲ್ಪಡುವ ಸಾಧನಗಳಲ್ಲಿ ಬಹಳ ಸಾಮಾನ್ಯವಾಗಿ ಬಳಸಲ್ಪಡುತ್ತದೆ, ಅಥವಾ ಒಂದು ಪರ್ಯಾಯ ಶಕ್ತಿಯ ಮೂಲದಿಂದ ತುಂಬಾ ದೂರದಲ್ಲಿರುವಂತಹ, ಅಂದರೆ ಇತರ ವಿದ್ಯುತ್ ಶಕ್ತಿಯು ಸಾಂದರ್ಭಿಕವಾಗಿ ದೊರಕುವಂತಹ ಅಲಾರ್ಮ್‌ಗಳಲ್ಲಿ ಮತ್ತು ಸಂವಹನ ಸರ್ಕ್ಯೂಟ್ಸ್‌ಗಳಲ್ಲಿ, ಬಳಸಲ್ಪಡುತ್ತದೆ. ರಾಸಾಯನಿಕ ಪ್ರತಿಕ್ರಿಯೆಗಳು ಸುಲಭವಾಗಿ ವ್ಯತಿರಿಕ್ತವಾಗದ ಕಾರಣ ಮತ್ತು ಕ್ರಿಯಾಶೀಲ ವಸ್ತುಗಳು ತಮ್ಮ ಮೂಲ ವಿಧಕ್ಕೆ ವಾಪಾಸಾಗದ ಕಾರಣ, ಬಳಸಿ ಬಿಸಾಡುವ ಪ್ರಾಥಮಿಕ ಸೆಲ್ ವಿಶ್ವಾಸಾರ್ಹವಾಗಿ ಪುನರ್ಭರ್ತಿ ಮಾಡಲ್ಪಡುವುದಿಲ್ಲ. ಬ್ಯಾಟರಿ ಉತ್ಪಾದಕರು ಪ್ರಾಥಮಿಕ ಸೆಲ್ ಅನ್ನು ಪುನರ್ಭರ್ತಿ ಮಾಡುವ ಪ್ರಯತ್ನದ ವಿರುದ್ಧ ಶಿಫಾರಸು ಮಾಡುತ್ತಾರೆ. ಸಾಮಾನ್ಯ ಬಗೆಯ ಬಳಸಿ ಬಿಸಾಡುವ ಬ್ಯಾಟರಿಗಳು ಜಿಂಕ್-ಕಾರ್ಬನ್ ಬ್ಯಾಟರಿಗಳು ಮತ್ತು ಅಲ್ಕಲೈನ್ ಬ್ಯಾಟರಿಗಳನ್ನು ಒಳಗೊಳ್ಳುತ್ತವೆ. ಸಾಮಾನ್ಯವಾಗಿ, ಇವುಗಳು ಪುನರ್ಭರ್ತಿ ಮಾಡಬಹುದಾದ ಬ್ಯಾಟರಿಗಳಿಗಿಂತ ಹೆಚ್ಚಿನ ಶಕ್ತಿಯ ಸಾಂದ್ರತೆಯನ್ನು ಹೊಂದಿರುತ್ತವೆ, ಆದರೆ ಬಳಸಿ ಬಿಸಾಡುವ ಬ್ಯಾಟರಿಗಳು 75 ohms (75 Ω) ಅಡಿಯಲ್ಲಿ ತೂಕದ ಜೊತೆ ಹೆಚ್ಚಿನ-ವಿದ್ಯುತ್ ವ್ಯಯ ಅನ್ವಯಿಸುವಿಕೆಗಳಲ್ಲಿ ಬಿಟ್ಟುಕೊಡುವುದಿಲ್ಲ.
ದ್ವಿತೀಯಕ ಬ್ಯಾಟರಿಗಳು
ದ್ವಿತೀಯಕ ಬ್ಯಾಟರಿಗಳು ಬಳಕೆಗೆ ಮೊದಲು ವಿದ್ಯುತ್ ಪೂರಣ (ಚಾರ್ಜ್) ಮಾಡಲ್ಪಡಬೇಕು; ಅವುಗಳು ಸಾಮಾನ್ಯವಾಗಿ ಕ್ರಿಯಾಶೀಲ ವಸ್ತುಗಳ ಜೊತೆ ವಿದ್ಯುತ್‌ಪೂರಣವಾಗದ ಸ್ಥಿತಿಯಲ್ಲಿ ಸಂಯೋಜಿಸಿರಲ್ಪಟ್ಟಿವೆ. ಪುನರ್ಭರ್ತಿ ಮಾಡಬಹುದಾದಂತಹ ಬ್ಯಾಟರಿಗಳು ಅಥವಾ ದ್ವಿತೀಯಕ ಸೆಲ್‌ಗಳು ವಿದ್ಯುತ್ ಪ್ರವಾಹಕ್ಕೆ ಸಂಪರ್ಕ ಕಲ್ಪಿಸುವುದರ ಮೂಲಕ ಪುನರ್ಭರ್ತಿ ಮಾಡಲ್ಪಡುತ್ತದೆ, ಅದು ಇದರ ಬಳಕೆಯಲ್ಲಿ ಸಂಭವಿಸಬಹುದಾದ ರಾಸಾಯನಿಕ ಪ್ರತಿಕ್ರಿಯೆಗಳನ್ನು ವ್ಯತಿರಿಕ್ತವಾಗಿರುತ್ತದೆ. ಸರಿಯಾದ ಪ್ರಮಾಣದ ವಿದ್ಯುತ್ ಪ್ರವಾಹವನ್ನು ಪೂರೈಸುವ ಸಾಧನಗಳು ಚಾರ್ಜರ್‌ಗಳು (ವಿದ್ಯುತ್ ಭರ್ತಿ ಸಾಧನಗಳು) ಅಥವಾ ರಿಚಾರ್ಜರ್‌ಗಳು (ಪುನರ್ಭರ್ತಿ ಸಾಧನಗಳು) ಎಂದು ಕರೆಯಲ್ಪಡುತ್ತವೆ.ಪುನರ್ಭರ್ತಿ ಮಾಡಬಹುದಾದ ಬ್ಯಾಟರಿಯ ಅತ್ಯಂತ ಹಳೆಯ ವಿಧವು ಲೆಡ್-ಆಸಿಡ್ ಬ್ಯಾಟರಿಯಾಗಿದೆ. ಈ ಬ್ಯಾಟರಿಯು ಗಮನಾರ್ಹವಾಗಿದೆ ಏಕೆಂದರೆ ಇದು ಒಂದು ತೆರೆಯಲ್ಪಟ್ಟ ಪಾತ್ರೆಯಲ್ಲಿ ಒಂದು ದ್ರವವನ್ನು ಒಳಗೊಂಡಿರುತ್ತದೆ, ಬ್ಯಾಟರಿಯು ಸರಿಯಾಗಿರುವಂತೆ ನೋದಿಕೊಳ್ಳುತ್ತದೆ ಮತ್ತು ಹೆಚ್ಚು ಪುನರ್ಭರ್ತಿ ಮಾಡಲ್ಪಟ್ಟ ಸಂದರ್ಭದಲ್ಲಿ ಈ ವಸ್ತುಗಳಿಂದ ಉತ್ಪತ್ತಿಯಾಗುವ ಹೈಡ್ರೋಜನ್ ಅನಿಲವನ್ನು ಸುರಕ್ಷಿತವಾಗಿ ವಿಲೇವಾರಿ ಮಾಡುವುದನ್ನು ಖಾತ್ರಿ ಪಡಿಸುವುದಕ್ಕೆ ಪ್ರದೇಶವು ಸರಿಯಾಗಿ ಗಾಳಿ ಬರುವಂತಿರುತ್ತದೆ. ಲೆಡ್-ಆಸಿಡ್ ಬ್ಯಾಟರಿಯೂ ಕೂಡ ಇದು ಪೂರೈಕೆ ಮಾಡುವ ವಿದ್ಯುತ್ ಶಕ್ತಿಯ ಮೊತ್ತಕ್ಕೆ ತುಂಬಾ ಭಾರವಾಗಿರುತ್ತದೆ. ಇವುಗಳ ಹೊರತಾಗಿ, ಇದರ ಕಡಿಮೆ ಉತ್ಪಾದನಾ ವೆಚ್ಚ ಮತ್ತು ಇದರ ಹೆಚ್ಚಿನ ತರಂಗದ ವಿದ್ಯುತ್ ಮಟ್ಟಗಳು ಎಲ್ಲಿ ಒಂದು ಹೆಚ್ಚಿನ ಸಾಮರ್ಥ್ಯವು (ಸುಮಾರಾಗಿ 10Ah ಕ್ಕಿಂತಲೂ ಹೆಚ್ಚಿನ) ಅವಶ್ಯವಾದಾಗ ಅಥವಾ ಎಲ್ಲಿ ತೂಕ ಮತ್ತು ಸುಲಭ ಬಳಸುವಿಕೆಗಳು ಸಂಬಂಧಿಸಿರುವುದಿಲ್ಲವೋ ಅಲ್ಲಿ ಇದರ ಬಳಕೆಯನ್ನು ಸಾಮನ್ಯವಾಗಿಸುತ್ತವೆ.ಲೆಡ್-ಆಸಿಡ್ ಬ್ಯಾಟರಿಗಳ ಒಂದು ಸಾಮಾನ್ಯ ವಿಧವು ನವೀನ ಕಾರ್ ಬ್ಯಾಟರಿಯಾಗಿದೆ, ಅದು ಸಾಮನ್ಯವಾಗಿ 450 ಆಂಪರ್ ಗರಿಷ್ಠ ಮಿತಿಯ ವಿದ್ಯುತ್ ಪ್ರವಾಹವನ್ನು ಬಿಡುಗಡೆ ಮಾಡುತ್ತದೆ. ದ್ರವ ಎಲೆಕ್ಟೋಲೈಟ್ ಬ್ಯಾಟರಿಯ ಒಂದು ಸುಧಾರಿತ ವಿಧವು ಮುಚ್ಚಲ್ಪಟ್ಟ ಕವಾಟ ನಿಯಂತ್ರಿಕ ಲೆಡ್ ಆಸಿಡ್ ಬ್ಯಾಟರಿಯಾಗಿದೆ (VRLA), ಇದು ಆಟೋಮೋಟಿವ್ ಉದ್ಯಮಗಳಲ್ಲಿ ಲೆಡ್-ಆಸಿಡ್ ಆರ್ದ್ರ ಸೆಲ್‌ಗಳ ಪರ್ಯಾಯವಾಗಿ ಬಹಳ ಜನಪ್ರಿಯವಾಗಿದೆ. VRLA ಬ್ಯಾಟರಿಯು ಸೋರಿಕೆಗಳ ಸಂದರ್ಭಗಳನ್ನು ಕಡಿಮೆಗೊಳಿಸುತ್ತ ಮತ್ತು ಶೆಲ್ಫ್‌ನ ಜೀವಿತಾವಧಿಯನ್ನು ಹೆಚ್ಚಿಸುತ್ತ, ಒಂದು ಅಚಲಗೊಂಡ ಸಲ್ಫ್ಯೂರಿಕ್ ಆಮ್ಲ ಎಲೆಕ್ಟ್ರೋಟೈಪ್ ಅನ್ನು ಬಳಸುತ್ತದೆ. VRLA ಬ್ಯಾಟರಿಗಳು ವಿದ್ಯುದ್ವಿಚ್ಛೇದ್ಯ ಅಚಲಗಳನ್ನು, ಸಾಮಾನ್ಯವಾಗಿ ಎರಡರಲ್ಲಿ ಒಂದು ವಿಧವನ್ನು ಹೊಂದಿವೆ:
ಇತರ ಸಾಗಿಸಲು ಸಾಧ್ಯವಾಗುವಂತಹ ಪುನರ್ಭರ್ತಿ ಮಾಡಬಹುದಾದ ಬ್ಯಾಟರಿಗಳು ಹಲವಾರು "ಶುಷ್ಕ ಸೆಲ್" ವಿಧಗಳನ್ನು ಒಳಗೊಳ್ಳುತ್ತವೆ, ಅವು ಮುಚ್ಚಲ್ಪಟ್ಟ ಘಟಕಗಳಾಗಿರುತ್ತವೆ ಮತ್ತು ಅವು ಆದ್ದರಿಂದ ಮೊಬೈಲ್ ಫೋನ್‌ಗಳು ಮತ್ತು ಲ್ಯಾಪ್‌ಟಾಪ್ ಕಂಪ್ಯೂಟರ್‌ಗಳಂತಹ ಯಂತ್ರೋಪಸಾಧನಗಳಲ್ಲಿ ಸಹಕಾರಿಯಾಗುತ್ತವೆ. ಈ ವಿಧದ ಸೆಲ್‍ಗಳು (ಹೆಚ್ಚುತ್ತಿರುವ ವಿದ್ಯುತ್ ಸಾಂದ್ರತೆ ಮತ್ತು ವೆಚ್ಚದ ಅನುಕ್ರಮದಲ್ಲಿ) ನಿಕ್ಕೆಲ್ ಕ್ಯಾಡ್ಮಿಯಮ್ (NiCd), ನಿಕ್ಕೆಲ್-ಜಿಂಕ್ (NiZn), ನಿಕ್ಕೆಲ್ ಮೆಟಲ್ ಹೈಡ್ರೈಡ್ (NiMH) ಮತ್ತು ಲಿಥಿಯಮ್-ಇಯೋನ್ (Li-ion) ಸೆಲ್‌ಗಳನ್ನು ಒಳಗೊಳ್ಳುತ್ತವೆ. ಹೆಚ್ಚಾಗಿ, ಲಿ-ಇಯೋನ್ ಇದು ಶುಷ್ಕ ಸೆಲ್ ಪುನರ್ಭರ್ತಿ ಮಾಡುವ ಮಾರುಕಟ್ಟೆಯ ಅತ್ಯಂತ ಹೆಚ್ಚು ಪಾಲನ್ನು ಹೊಂದಿದೆ. ಅದೇ ವೇಳೆಯಲ್ಲಿ, ಹಲವಾರು ಅನ್ವಯಿಸುವಿಕೆಗಳಲ್ಲಿ ಇದರ ಹೆಚ್ಚಿನ ಸಾಮರ್ಥ್ಯದ ಕಾರಣದಿಂದಾಗಿ NiMH ಇದು NiMH ಅನ್ನು ಬದಲಾಯಿಸಿತು, ಆದರೆ ಶಕ್ತಿಯ ಉಪಕರಣಗಳಲ್ಲಿ, ಎರಡು-ವಿಧದ ರೇಡಿಯೋಗಳಲ್ಲಿ, ಮತ್ತುವೈದ್ಯಕೀಯ ಉಪಕರಣಗಳಲ್ಲಿ NiCd ಬಳಕೆಯಲ್ಲಿ ಉಳಿಯಲ್ಪಟ್ಟಿತು. NiZn ಇದು ಒಂದು ಹೊಸ ತಾಂತ್ರಿಕತೆ, ಅದು ವ್ಯಾವಹರಿಕವಾಗಿ ಇನ್ನೂ ಕೂಡ ಸರಿಯಾಗಿ ಪ್ರಮಾಣೀಕರಿಸಲ್ಪಟ್ಟಿಲ್ಲ.ಇತ್ತೀಚಿನ ಬೆಳವಣಿಗೆಗಳು ಯುಎಸ್‌ಬಿಸೆಲ್‌ನಂತಹ ಆವರಿತ ಕ್ರಿಯಾತ್ಮಕತೆಯ ಜೊತೆಗಿನ ಬ್ಯಾಟರಿಗಳನ್ನು ಒಂದು ಆಂತರಿಕವಾಗಿ-ನಿರ್ಮಿಸಲ್ಪಟ್ಟ ಚಾರ್ಜರ್ ಮತ್ತು ಎ‌ಎ ಮಾದರಿಯೊಳಗಿರುವ ಯುಎಸ್‌ಬಿ ಸಂಯೋಜಕಗಳನ್ನು ಒಳಗೊಳ್ಳುತ್ತದೆ, ಬ್ಯಾಟರಿಯನ್ನು ಚಾರ್ಜರ್‌ನ ಹೊರತಾಗಿಯೂ ಒಂದು ಯುಎಸ್‌ಬಿ ನೆಲೆಯ ಒಳಗೆ ವಿದ್ಯುತ್ತಿನ ಬಿರಡೆಯನ್ನು ಹಾಕುವುದರ ಮೂಲಕ ಪುನರ್ಭರ್ತಿ ಮಾಡುತ್ತದೆ, ಮತ್ತು ಕಡಿಮೆ ಸ್ವಯಂ-ವಿಸರ್ಜನೆ ಮಿಶ್ರ ರಾಸಾಯನಿಕಗಳಾದ ಮತ್ತು ಬಿಡುಗಡೆ ಮಾಡುವುದಕ್ಕೂ ಮುಂಚೆ ಎಲ್ಲಿ ಸೆಲ್‌ಗಳು ಮೊದಲೇ ಭರ್ತಿಯಾಗಲ್ಪಡುತ್ತವೆಯೋ ಅಂತಹ ಹೈಬ್ರಿಯೋ, ರಿಸೈಕೋ, ಮತ್ತು ಎನ್‌ಲೂಪ್‌ಗಳ ಮೂಲಕ ಪುನರ್ಭರ್ತಿ ಮಾಡಲ್ಪಡುತ್ತದೆ.
ಬ್ಯಾಟರಿ ಸೆಲ್ ವಿಧಗಳು
ಅನ್ವಯಿಸಲ್ಪಟ್ಟ ರಾಸಾಯನಿಕ ಪ್ರಕ್ರಿಯೆಗಳು ಮತ್ತು ಆರಿಸಿಕೊಳ್ಳಲ್ಪಟ್ಟ ವಿನ್ಯಾಸದ ಪ್ರಕಾರ, ಅಲ್ಲಿ ಹಲವಾರು ಸಾಮಾನ್ಯ ವಿಧದ ವಿದ್ಯುದ್ರಾಸಾಯನಿಕ ಸೆಲ್‌ಗಳಿವೆ. ಪರಿವರ್ತನೆಯು ಉತ್ತೇಜಕವಾದ ಸೆಲ್‌ಗಳು, ಎಲೆಕ್ಟ್ರೋಲೈಟಿಕ್ ಸೆಲ್‌ಗಳು, ಇಂಧನ ಸೆಲ್‌ಗಳು, ಫ್ಲೋ ಸೆಲ್‌ಗಳು ಮತ್ತು ಪ್ರವಾಹ ವಿದ್ಯುತ್ ಕೋಶ ಪೈಲ್‌ಗಳನ್ನು ಒಳಗೊಳ್ಳುತ್ತವೆ.
ಆರ್ದ್ರ ಸೆಲ್
ಒಂದು ಆರ್ದ್ರ ಸೆಲ್ ಬ್ಯಾಟರಿಯು ಒಂದು ದ್ರವ ವಿದ್ಯುದ್ವಿಚ್ಛೇದ್ಯ ಅನ್ನು ಹೊಂದಿದೆ. ಇತರ ಹೆಸರುಗಳು ಯಾವುವೆಂದರೆ, ದ್ರವವು ಎಲ್ಲ ಆಂತರಿಕ ಭಾಗಗಳನ್ನು ಆವರಿಸುವುದರಿಂದ ಆವರಿತ ಸೆಲ್, ಅಥವಾ ಕಾರ್ಯಾಚರಣೆಯ ಸಂದರ್ಭದಲ್ಲಿ ಉತ್ಪತ್ತಿಯಾದ ಗ್ಯಾಸ್ ಅನ್ನು ಗಾಳಿಗೆ ಹೊರಹಾಕುವುದರಿಂದ ಪ್ರಕಟಕ ಸೆಲ್‌ ಗಳು ಎಂದೂ ಕರೆಯಲ್ಪಡುತ್ತವೆ. ಆರ್ದ್ರ ಸೆಲ್‌ಗಳು ಶುಷ್ಕ ಕೋಶಗಳಿಗೆ ಪೂರ್ವಗಾಮಿಯಗಿರುತ್ತವೆ ಮತ್ತು ಸಾಮಾನ್ಯವಾಗಿ ವಿದ್ಯುದ್ರರಾಯನಶಾಸ್ತ್ರವನ್ನು ಕಲಿಯುವ ಒಂದು ಸಾಧನವಾಗಿ ಬಳಸಲ್ಪಡುತ್ತದೆ. ಇದು ಅನೇಕ ವೇಳೆ ಹೇಗೆ ವಿದ್ಯುದ್ರಾಸಾಯನಿಕ ಸೆಲ್ ಕೆಲಸ ಮಾಡುತ್ತದೆ ಎಂಬುದನ್ನು ಪ್ರಮಾಣೀಕರಿಸಲು, ಸಾಮನ್ಯವಾಗಿರುವ ಬೀಕರ್‌ಗಳಂತಹ ಪ್ರಯೋಗಶಾಲಾ ಉಪಕರಣಗಳ ಮೂಲಕ ನಿರ್ಮಿಸಲ್ಪಟ್ಟಿರುತ್ತದೆ. ಸಾಂದ್ರಣ ಸೆಲ್ ಎಂದು ಕರೆಯಲ್ಪಡುವ ಒಂದು ನಿರ್ದಿಷ್ಟ ವಿಧದ ಆರ್ದ್ರ ಸೆಲ್ ಸವೆತವನ್ನು ತಿಳಿದುಕೊಳ್ಳಲು ಬಹಳ ಮುಖ್ಯವಾಗಿದೆ. ಆರ್ದ್ರ ಸೆಲ್‌ಗಳು ಪ್ರಾಥಮಿಕ ಸೆಲ್‌ಗಳಾಗಿರಬಹುದು (ಪುನರ್ಭರ್ತಿ-ಮಾಡಲಾಗದ) ಅಥವಾ ದ್ವಿತೀಯಕ ಸೆಲ್‌ಗಳಾಗಿರಬಹುದು (ಪುನರ್ಭರ್ತಿ-ಮಾಡಬಹುದಾದ). ಮೂಲದಲ್ಲಿ ಡೇನಿಯಲ್ ಸೆಲ್‌ಗಳಂತಹ ಎಲ್ಲಾ ಪ್ರಾಯೋಗಿಕ ಪ್ರಾಥಮಿಕ ಬ್ಯಾಟರಿಗಳು ತೆರೆದ-ಮೇಲ್ಭಾಗದ ಗ್ಲಾಸ್ ಜಾರ್ ಆರ್ದ್ರ ಸೆಲ್‌ಗಳಾಗಿ ತಯಾರಿಸಲ್ಪಟ್ಟಿದ್ದವು. ಇತರ ಪ್ರಾಥಮಿಕ ಆರ್ದ್ರ ಸೆಲ್‌ಗಳು ಯಾವುವೆಂದರೆ ಲೆಕ್ಲಾಂಚ್ ಸೆಲ್‌, ಗ್ರೋವ್ ಸೆಲ್‌, ಬನ್ಸೆನ್ ಸೆಲ್‌, ಕ್ರೋಮಿಕ್ ಆಸಿಡ್ ಸೆಲ್‌, ಕ್ಲಾರ್ಕ್ ಸೆಲ್ ಮತ್ತು ವೆಸ್ಟನ್ ಸೆಲ್. ಲೆಕ್ಲಾಂಚ್ ಸೆಲ್ ರಸಾಯನ ಶಾಸ್ತ್ರವು ಮೊದಲ ಶುಷ್ಕ ಕೋಶನಲ್ಲಿ ಬಳಸಲ್ಪಟ್ಟಿತು.ಆರ್ದ್ರ ಸೆಲ್‌ಗಳೂ ಈಗಲೂ ಕೂಡ ಆಟೊಮೊಬೈಲ್ ಬ್ಯಾಟರಿಗಳಲ್ಲಿ ಮತ್ತು ಉದ್ದಿಮೆಗಳಲ್ಲಿ ಸ್ವಿಚ್‌ಗೇರ್‌ನ ಸ್ಟ್ಯಾಂಡ್‌ಬೈ ಶಕ್ತಿಗಾಗಿ, ದೂರಸಂಪರ್ಕ ವ್ಯವಸ್ಥೆ ಅಥವಾ ದೊಡ್ಡ ಅಡೆತಡೆಯಿಲ್ಲದ ವಿದ್ಯುತ್ ಪೂರೈಕೆಗಳಲ್ಲಿ ಬಳಸಲ್ಪಡುತ್ತದೆ, ಆದರೆ ಅದಕ್ಕೆ ಬದಲಾಗಿ ಹಲವಾರು ಪ್ರದೇಶಗಳಲ್ಲಿ ಜೆಲ್ ಸೆಲ್‌ಗಳ ಜೊತೆಗಿನ ಬ್ಯಾಟರಿಗಳು ಬಳಸಲ್ಪಟ್ಟಿವೆ. ಈ ಅನ್ವಯಿಸುವಿಕೆಗಳು ಸಾಮನ್ಯವಾಗಿ ಲೆಡ್-ಆಸಿಡ್ ಅಥವಾ ನಿಕ್ಕೆಲ್-ಕ್ಯಾಡ್ಮಿಯಮ್ ಸೆಲ್‌ಗಳನ್ನು ಬಳಸುತ್ತವೆ.
ಶುಷ್ಕ ಸೆಲ್
ಒಂದು ಶುಷ್ಕ ಸೆಲ್ ವಿದ್ಯುದ್ವಿಚ್ಛೇದ್ಯ ಅಚಲವನ್ನು ಒಂದು ಅಂಟಿನಂತೆ, ಜೊತೆಗೆ ವಿದ್ಯುತ್ ಪ್ರವಾಹವನ್ನು ಅನುಮತಿಸಲು ಸಾಕಷ್ಟು ಆರ್ದ್ರತೆಯನ್ನು ಮಾತ್ರ ಹೊಂದಿದೆ. ಆರ್ದ್ರ ಸೆಲ್‌ಗೆ ವಿರುದ್ಧವಾಗಿ, ಬ್ಯಾಟರಿಯು ಯಾವುದೇ ಯಾದೃಚ್ಛಿಕ ಸ್ಥಾನದಲ್ಲಿ ಕಾರ್ಯ ನಿರ್ವಹಿಸಬಹುದು, ಮತ್ತು ತಲೆಕೆಳಗು ಮಾಡಿದಾಗ ಇದರ ವಿದ್ಯುದ್ವಿಚ್ಛೇದ್ಯ ಅನ್ನು ಸೋರುವಂತೆ ಮಾಡುವುದಿಲ್ಲ. ಅದೇ ಸಮಯದಲ್ಲಿ ಒಂದು ಶುಷ್ಕ ಕೋಶನ ವಿದ್ಯುದ್ವಿಚ್ಛೇದ್ಯ ನಿಜವಾಗಿಯೂ ಪೂರ್ತಿಯಾಗಿ ಆರ್ದ್ರತೆಯಿಂದ ಮುಕ್ತವಾಗಿರುವುದಿಲ್ಲ ಮತ್ತು ಕಾರ್ಯ ನಿರ್ವಹಿಸಲು ಸ್ವಲ್ಪ ಪ್ರಮಾಣದ ಆರ್ದ್ರತೆಯನ್ನು ಹೊಂದಿರಲೇ ಬೇಕು, ಇದು ತಲೆಕೆಳಗು ಮಾಡಿದಾಗ ಅಥವಾ ಒರಟಾಗಿ ನಿಭಾಯಿಸಲ್ಪಟ್ಟಾಗ ಸೋರುವ ಅಥವಾ ಹೊರಚೆಲ್ಲುವ ಬುರುಗಿನ ದ್ರವವನ್ನು ಒಳಗೊಂಡಿರದಿರುವುದರ ಉಪಯೋಗವನ್ನು ಹೊಂದಿದೆ, ಇದು ಇದನ್ನು ಸಣ್ಣ ಸಾಗಿಸಲು ಸುಲಭವಗುವಂತಹ ಸಾಧನಗಳಲ್ಲಿ ಹೆಚ್ಚು ಯೋಗ್ಯವಾಗುವಂತೆ ಮಾಡುತ್ತದೆ. ತುಲನೆಯ ಮುಖಾಂತರ, ಮೊದಲ ಆರ್ದ್ರ ಸೆಲ್‌ಗಳು ವಿಶಿಷ್ಟವಾಗಿ ಲೆಡ್ ಸರಳುಗಳು ತೆರೆದ ಮೇಲ್ಭಾಗದಿಂದ ತೂಗಾಡುವಂತಿರುವ ಶಿಥಿಲ ಗ್ಲಾಸ್ ಪಾತ್ರೆಗಳಾಗಿದ್ದವು, ಮತ್ತು ಸೋರುವಿಕೆಯನ್ನು ತಪ್ಪಿಸಲು ಜಾಗರೂಕತೆಯಿಂದ ನಿರ್ವಹಿಸಲ್ಪಡಬೇಕಾಗಿದ್ದವು. ಒಂದು ತಲೆಕೆಳಗಾದ ಆರ್ದ್ರ ಸೆಲ್ ಸೋರಬಹುದು, ಅದೇ ಸಮಯದಲ್ಲಿ ಒಂದು ಶುಷ್ಕ ಸೆಲ್ ಸೋರಲ್ಪಡುವುದಿಲ್ಲ. ಜೆಲ್ ಬ್ಯಾಟರಿಗಳ ಅಭಿವೃದ್ಧಿಯವರೆಗೆ, ಲೆಡ್-ಆಸಿಡ್ ಬ್ಯಾಟರಿಗಳು ಶುಷ್ಕ ಕೋಶನ ಸುರಕ್ಷತೆ ಮತ್ತು ಸುಲಭ ಸಾಗಿಸುವಿಕೆಯನ್ನು ಸಾಧಿಸಿರುವುದಿಲ್ಲ. ಒಂದು ಸಾಮಾನ್ಯ ಶುಷ್ಕ ಸೆಲ್ ಬ್ಯಾಟರಿಯು ಜಿಂಕ್-ಕಾರ್ಬನ್ ಬ್ಯಾಟರಿಯಾಗಿರುತ್ತದೆ, ಕೆಲವು ವೇಳೆ ಒಂದು ಸೆಲ್ ಅನ್ನು ಬಳಸಿಕೊಂಡು ಶುಷ್ಕ ಲೆಕ್ಲಾಂಚ್ ಸೆಲ್ ಎಂದು ಕರೆಯಲ್ಪಡುವ, ಅಲ್ಕಾಲೈನ್ ಬ್ಯಾಟರಿಗಳಲ್ಲಿ (ಎರಡೂ ಒಂದೇ ರೀತಿಯ ಜಿಂಕ್-ಮ್ಯಾಂಗ್‌ನೀಸ್ ಡೈಯೋಕ್ಸೈಡ್ ಸಂಯೋಜನವನ್ನು ಬಳಸುವ ಕಾರಣದಿಂದ) ಬಳಸಲ್ಪಡುವ ಅದೇ ರೀತಿಯ 1.5 ವೋಲ್ಟ್ ಸಾಧಾರಣ ವೋಲ್ಟೇಜ್‌ಗಳ ಜೊತೆ ಬಳಸಲ್ಪಡುತ್ತದೆ.ಒಂದು ಮಾನದಂಡಾತ್ಮಕ ಶುಷ್ಕ ಕೋಶ ಅನ್ನು ತಯಾರಿಸುವುದು ಒಂದು ಜಿಂಕ್ ಆನೋಡ್ (ನಕರಾತ್ಮಕ ಧ್ರುವ) ಆಗಿರುತ್ತದೆ, ಸಾಮಾನ್ಯವಾಗಿ ಒಂದು ಸಿಲಿಂಡರ್ ಪೊಟ್‌ನ ಆಕಾರದಲ್ಲಿ, ಒಂದು ಕೇಂದ್ರ ಸರಳಿನ ರೂಪದಲ್ಲಿ ಒಂದು ಕಾರ್ಬನ್ ಕ್ಯಾಥೋಡ್ (ಸಕಾರಾತ್ಮಕ ಧ್ರುವ) ಆಗಿರುತ್ತದೆ. ವಿದ್ಯುದ್ವಿಚ್ಛೇದ್ಯ ಇದು ಜಿಂಕ್ ಆನೋಡ್‌ನ ನಂತರದಲ್ಲಿ ಒಂದು ಅಂಟಿನ ರೂಪದಲ್ಲಿರುವ ಅಮೋನಿಯಮ್ ಕ್ಲೋರೈಡ್ ಆಗಿರುತ್ತದೆ. ವಿದ್ಯುದ್ವಿಚ್ಛೇದ್ಯ ಮತ್ತು ಕಾರ್ಬನ್ ಕ್ಯಾಥೋಡ್‌ಗಳ ನಡುವೆ ಉಳಿದಿರುವ ಪ್ರದೇಶವು ಅಮೋನಿಯಮ್ ಕ್ಲೋರೈಡ್ ಮತ್ತು ಮ್ಯಾಂಗ್‌ನೀಸ್ ಡೈಆಕ್ಸೈಡ್ ಅನ್ನು ಒಳಗೊಂಡಿರುವ ಒಂದು ದ್ವಿತೀಯಕ ಅಂಟಿನಿಂದ ತೆಗೆದುಕೊಳ್ಳಲ್ಪಡುತ್ತದೆ, ಮ್ಯಾಂಗ್‌ನೀಸ್ ಡೈಆಕ್ಸೈಡ್ ಅಧ್ರುವೀಕಾರಕವಾಗಿ ಕೆಲಸ ಮಾಡುತ್ತದೆ. ಇನ್ನು ಕೆಲವು ನವೀನ ವಿಧಗಳಾದ ’ಹೆಚಿನ ವಿದ್ಯುತ್ ಬ್ಯಾಟರಿಗಳು’ ಎಂದು ಕರೆಯಲ್ಪಡುವ ವಿಧಗಳಲ್ಲಿ, ಅಮೋನಿಯಮ್ ಕ್ಲೋರೈಡ್ ಇದು ಜಿಂಕ್ ಕ್ಲೋರೈಡ್‌ನಿಂದ ಬದಲಾಯಿಸಲ್ಪಟ್ಟಿದೆ.
ಕರಗಿದ ಸಾಲ್ಟ್ (ಕ್ಷಾರ)
ಒಂದು ಕರಗಿದ ಕ್ಷಾರ ಬ್ಯಾಟರಿಯು ಒಂದು ಕರಗಿದ ಕ್ಷಾರವನ್ನು ಇದರ ವಿದ್ಯುದ್ವಿಚ್ಛೇದ್ಯ ಆಗಿ ಬಳಸುವ ಒಂದು ಪ್ರಾಥಮಿಕ ಅಥವಾ ದ್ವಿತೀಯಕ ಬ್ಯಾಟರಿಯಾಗಿರುತ್ತದೆ. ಅವುಗಳ ಶಕ್ತಿಯ ಸಾಂದ್ರತೆ ಮತ್ತು ಬಲದ ಸಾಂದ್ರತೆ ಅವುಗಳನ್ನು ಎಲೆಕ್ಟ್ರಿಕ್ ವಾಹನಗಳಲ್ಲಿ ಅವುಗಳನ್ನು ಸಂಭಾವ್ಯವಾಗಿ ಬಳಸಿಕೊಳ್ಳಲು ಉಪಯೋಗಕರವಾಗಿರುತ್ತದೆ, ಆದರೆ ತಾಪವನ್ನು ಹಿಡಿದಿಟ್ಟುಕೊಳ್ಳಲು ಅವುಗಳು ಜಾಗರೂಕತೆಯಿಂದ ಬೇರ್ಪಡಿಸಲ್ಪಟ್ಟಿರಬೇಕು.
ರಿಸರ್ವ್
ಒಂದು ರಿಸರ್ವ್ ಬ್ಯಾಟರಿಯನ್ನು ದೀರ್ಘ ಕಾಲದ ಸಮಯದವರೆಗೆ ಸಂಗ್ರಹಿಸಿಟ್ಟುಕೊಳ್ಳಬಹುದು ಮತ್ತು ಯಾವಾಗ ಇದರ ಆಂತರಿಕ ಭಾಗಗಳು (ಸಾಮಾನ್ಯವಾಗಿ ಎಲೆಕ್ಟೋಲೈಟ್) ಸಂಯೋಜಿಸಲ್ಪಡುತ್ತವೆಯೋ ಆಗ ಇದು ಕ್ರಿಯಾಶೀಲವಾಗುತ್ತದೆ. ಉದಾಹರಣೆಗೆ, ಒಂದು ವಿದ್ಯುಜ್ಜನಿತ ಫ್ಯೂಸ್‌ನ ಒಂದು ಬ್ಯಾಟರಿಯು ಒಂದು ಬೆಂಕಿಯುಗುಳುತ್ತಿರುವ ಗನ್‌ನ ಸಂಘರ್ಷದ ಮೂಲಕ ಕ್ರಿಯಾಶೀಲವನ್ನಾಗಿಸಬಹುದು, ಬ್ಯಾಟರಿಯನ್ನು ಮತ್ತು ಫ್ಯೂಸ್‌ನ ಸರ್ಕ್ಯೂಟ್‌ನ ಶಕ್ತಿಯನ್ನು ಕ್ರಿಯಾಶೀಲವಾಗಿಸಲು ವಿದ್ಯುದ್ವಿಚ್ಛೇದ್ಯ‌ನ ಒಂದು ಕೋಶವನ್ನು ಪ್ರತ್ಯೇಕಿಸಬಹುದು. ರಿಸರ್ವ್ ಬ್ಯಾಟರಿಗಳು ಸಾಮಾನ್ಯವಾಗಿ ದೀರ್ಘ ಸಂಗ್ರಹಿಕೆಯ (ವರ್ಷಗಳು) ನಂತರದ ಕಡಿಮೆ ಸೇವೆಯ ಅವಧಿಗಾಗಿ (ಸೆಕೆಂಡ್‌ಗಳು ಅಥವಾ ನಿಮಿಷಗಳು) ವಿನ್ಯಾಸಗೊಳಿಸಲ್ಪಟ್ಟಿರುತ್ತವೆ.
ಬ್ಯಾಟರಿ ಸೆಲ್ ಕಾರ್ಯಾಚರಣೆ
ಒಂದು ಬ್ಯಾಟರಿಯ ಗುಣಲಕ್ಷಣಗಳು ತೂಕದ ಚಕ್ರ, ಚಾರ್ಜ್ ಚಕ್ರ ಮತ್ತು ಜೀವಿತಾವಧಿಗಳ ಆಧಾರದ ಮೇಲೆ ಆಂತರಿಕ ರಾಸಾಯನಿಕತೆ ಮತ್ತು ವಿದ್ಯುತ್ ವ್ಯಯ ಮತ್ತು ಉಷ್ಣಾಂಶಗಳ ಕಾರಣದಿಂದ ಬದಲಾಗಬಹುದು.
ಬ್ಯಾಟರಿಯ ಸಾಮರ್ಥ್ಯ ಮತ್ತು ಕಾರ್ಯನಿರ್ವಹಿಸುವಿಕೆ
ಹೆಚ್ಚು ವಿದ್ಯುದ್ವಿಚ್ಛೇದ್ಯ ಮತ್ತು ಎಲೆಕ್ಟ್ರೋಡ್ ಘಟಕಗಳು ಸೆಲ್‌ನಲ್ಲಿದ್ದರೆ, ಸೆಲ್‌ನ ಸಾಮರ್ಥ್ಯವು ಹೆಚ್ಚಾಗಿರುತ್ತದೆ. ಆದ್ದರಿಂದ ನೀಡಲ್ಪಟ್ಟ ರಾಸಾಯನಿಕತೆಯಲ್ಲಿ ಒಂದು ಸಣ್ಣ ಸೆಲ್ ಒಂದು ದೊಡ್ಡ ಸೆಲ್‌ಗಿಂತ ಕಡಿಮೆ ಸಾಮರ್ಥ್ಯವನ್ನು ಹೊಂದಿರುತ್ತದೆ (ಅಂದರೆ ಅಲ್ಕಾಲೈನ್ ಸೆಲ್‌ಗಳು), ಆದಾಗ್ಯೂ ಅವು ಒಂದೇ ರೀತಿಯ ತೆರೆದ-ಸರ್ಕ್ಯೂಟ್ ವೋಲ್ಟೇಜ್ ಅನ್ನು ಅಭಿವೃದ್ಧಿ ಮಾಡುತ್ತವೆ. ಸೆಲ್‌ನೊಳಗಿನ ರಾಸಾಯನಿಕ ಪ್ರತಿಕ್ರಿಯೆಗಳ ಕಾರಣದಿಂದ, ಬ್ಯಾಟರಿಯ ಸಾಮರ್ಥ್ಯವು ಕಾರ್ಯನಿರ್ವಹಿಸುವಿಕೆಯ ಪರಿಸ್ಥಿತಿಗಳಾದ ವಿದ್ಯುತ್ ಪ್ರವಾಹದ ಹರವು (ವ್ಯಾಪ್ತಿ) (ಅದು ಸಮಯದ ಜೊತೆ ಬದಲಾಗಬಹುದು), ಬ್ಯಾಟರಿಯು ನೀಡಬಹುದಾದ ಕೊನೆಯ ವೋಲ್ಟೇಜ್, ಉಷ್ಣಾಂಶ ಮತ್ತು ಇತರ ಅಂಶಗಳ ಮೇಲೆ ಅವಲಂಬಿತವಾಗಿರುತ್ತದೆ. ಒಂದು ಬ್ಯಾಟರಿಯ ದೊರಕಬಲ್ಲ ಸಾಮರ್ಥ್ಯವು ಇದು ಕಾರ್ಯನಿರ್ವಹಿಸುವ ಪ್ರಮಾಣದ ಮೇಲೆ ಅವಲಂಬಿತವಾಗಿರುತ್ತದೆ. ಒಂದು ಬ್ಯಾಟರಿಯು ತುಲನಾತ್ಮಕವಾಗಿ ಹೆಚ್ಚಿನ ಪ್ರಮಾಣದಲ್ಲಿ ಕಾರ್ಯನಿರ್ವಹಿಸಲ್ಪಟ್ಟರೆ, ದೊರಕುವ ಸಾಮರ್ಥ್ಯವು ನಿರೀಕ್ಷಿತ ಸಾಮರ್ಥ್ಯಕ್ಕಿಂತ ಕಡಿಮೆಯಾಗಿರುತ್ತದೆ. ಒಂದು ಬ್ಯಾಟರಿಯ ಮೇಲೆ ಬ್ಯಾಟರಿ ಉತ್ಪಾದಕರು ನಮೂದಿಸುವ ಬ್ಯಾಟರಿಯ ಸಾಮರ್ಥ್ಯವು ಸಾಮಾನ್ಯವಾಗಿ ಒಂದು ಹೊಸ ಬ್ಯಾಟರಿಯು ೨೦ ಘಂಟೆಗಳ ಕಾಲ 68 F° (20 C°)ನಲ್ಲಿ ಪೂರೈಸುವ ಗರಿಷ್ಠ ಸ್ಥಿರ ವಿದ್ಯುತ್ ಪ್ರವಾಹಕ್ಕೆ, ಪ್ರತಿ ಸೆಲ್‌ನ ಮೊದಲೇ ನಿರ್ಧರಿಸಿದ ಕೊನೆಯ ವೋಲ್ಟೇಜ್‌ಗೆ ೨೦ ಘಂಟೆಗಳನ್ನು ಗುಣಿಸಿದಾಗ ಬರುವ ಉತ್ಪನ್ನವಾಗಿರುತ್ತದೆ. 100 A·h ದರ್ಜೆಯ ಒಂದು ಬ್ಯಾಟರಿಯು ಕೋಣೆಯ ಉಷ್ಣಾಂಶದಲ್ಲಿ ೨೦ ಘಂಟೆಗಳ ಅವಧಿಯಲ್ಲಿ 5 A ಕ್ಕಿಂತ ಹೆಚ್ಚು ಬಿಡುಗಡೆ ಮಾಡುತ್ತದೆ. ಆದಾಗ್ಯೂ, ಅದಕ್ಕೆ ಬದಲಾಗಿ ಇದು 50 A ಯಲ್ಲಿ ಕಾರ್ಯ ನಿರ್ವಹಿಸಲ್ಪಟ್ಟರೆ, ಒಂದು ಕಡಿಮೆ ಗೋಚರ ಸಾಮರ್ಥ್ಯವನ್ನು ಹೊಂದಿರುತ್ತದೆ. ವಿದ್ಯುತ್ ಪ್ರವಾಹ ಬಿಡುಗಡೆ ಸಮಯ, ಕಾರ್ಯನಿರ್ವಹಿಸುವ ಸಮಯ, ಮತ್ತು ಲೆಡ್ ಆಸಿಡ್ ಬ್ಯಾಟರಿಯ ಸಾಮರ್ಥ್ಯಗಳ ನಡುವಿನ ಸಂಬಂಧವು (ಒಂದು ನಿರ್ದಿಷ್ಟ ವ್ಯಾಪ್ತಿಯ ವಿದ್ಯುತ್ ಪ್ರವಾಹದ ಮೌಲ್ಯಗಳ ಮೇಲೆ) ಪ್ಯೂಕರ್ಟ್‌ನ ನಿಯಮದಿಂದ ಅಂದಾಜಿಸಲ್ಪಡುತ್ತದೆ: ಇದರಲ್ಲಿ I ನ ಕಡಿಮೆ ಮೌಲ್ಯಗಳಿಗೆ ಆಂತರಿಕ ಸ್ವಯಂ-ಕಾರ್ಯನಿರ್ವಹಿಸುವಿಕೆಯು ಒಳಗೊಳ್ಳಲ್ಪಡಬೇಕು.
ಪ್ರಾಯೋಗಿಕ ಬ್ಯಾಟರಿಗಳಲ್ಲಿ, ಆಂತರಿಕ ಶಕ್ತಿಯ ನಷ್ಟಗಳು, ಮತ್ತು ವಿದ್ಯುದ್ವಿಚ್ಛೇದ್ಯ‌ಗಳ ಮೂಲಕ ಇಯೋನ್ ಪ್ರಸಾರಣಗಳ ನಿರ್ಬಂಧಿತ ಪ್ರಮಾಣಗಳು, ಒಂದು ಬ್ಯಾಟರಿಯ ಕಾರ್ಯಪಟುತ್ವವನ್ನು ವಿಭಿನ್ನ ಕಾರ್ಯನಿರ್ವಹಣೆಯ ಪ್ರಮಾನಗಳಲ್ಲಿ ಬದಲಾಗುವಂತೆ ಮಾಡುತ್ತವೆ. ಕಡಿಮೆ ಪ್ರಮಾಣದಲ್ಲಿ ಕಾರ್ಯ ನಿರ್ವಹಿಸುವಾಗ, ಬ್ಯಾಟರಿಯ ಶಕ್ತಿಯು ಹೆಚ್ಚಿನ ಕಾರ್ಯ ನಿರ್ವಹಿಕೆಯ ಪ್ರಮಾಣಗಳಿಗಿಂತ ಹೆಚ್ಚು ಸಮರ್ಥವಾಗಿ ಬಿಡುಗಡೆ ಮಾಡಲ್ಪಡುತ್ತದೆ, ಆದರೆ ಪ್ರಮಾಣವು ತುಂಬಾ ಕಡಿಮೆಯಾಗಿದ್ದರೆ, ಇದು ದೀರ್ಘ ಸಮಯದ ಕಾರ್ಯಾಚರಣೆಯಲ್ಲಿ, ಮತ್ತೊಮ್ಮೆ ಇದರ ಕಾರ್ಯಪಟುತ್ವವನ್ನು ಕಡಿಮೆಗೊಳಿಸುತ್ತ, ಸ್ವಯಂ-ಕಾರ್ಯನಿರ್ವಹಿಸುತ್ತದೆ.ವಿಭಿನ್ನ ಪ್ರಮಾಣಗಳ ಜೊತೆ ಬ್ಯಾಟರಿಯನ್ನು ಅನುಗೊಳಿಸುವಿಕೆಯು, ಬ್ಯಾಟರಿಯ ಭಾರದ ಪರಿಮಿತಿಯು ಅತಿಕ್ರಮಣವಾಗದ ಹೊರತು, ಒಂದು ನಿರ್ದಿಷ್ಟ ವೋಲ್ಟೇಜ್‌ನ ಸಾಧನ ಪ್ರಮಾಣಿತ ಕಾರ್ಯಾಚರಣೆಯ ಮೇಲೆ ಪರಿಣಾಮವನ್ನು ಬೀರುವುದಿಲ್ಲ. ಡಿಜಿಟಲ್ ಕ್ಯಾಮರಾಗಳಂತಹ ಹೆಚ್ಚು-ವಿದ್ಯುತ್ ವ್ಯಯ ತೂಕ ಸಾಧನಗಳ, ಬಹಳ ಮುಖ್ಯವಾಗಿ ಅಲ್ಕಾಲೈನ್ ಬ್ಯಾಟರಿಗಳ ಕಡಿಮೆ ವಾಸ್ತವಿಕ ಶಕ್ತಿಗೆ, ಕಾರಣವಾಗುತ್ತವೆ. ಉದಾಹರಣೆಗೆ, 2000 mA·h ಪ್ರಮಾಣಿತ ಒಂದು ಬ್ಯಾಟರಿಯು ಪೂರ್ತಿ ಎರಡು ಘಂಟೆಗಳ ಕಾಲ 1 A ವಿದ್ಯುತ್ ಪ್ರವಾಹವನ್ನು ಹಿಡಿದಿಟ್ಟುಕೊಳ್ಳುತ್ತದೆ, ಆದರೆ ಇದು 10-ಘಂಟೆ ಅಥವಾ 20-ಘಂಟೆ ಕಾರ್ಯನಿರ್ವಹಿಸುವಿಕೆಗೆ ಪ್ರಮಾಣಿತವಾಗಿರಬೇಕು.
ವೇಗವಾಗಿ ಚಾರ್ಜ್ ಆಗುವ, ದೊಡ್ಡದಾದ, ಮತ್ತು ಹಗುರವಾದ ಬ್ಯಾಟರಿಗಳು
ಲೀಥಿಯಮ್ ಐರನ್ ಫಾಸ್ಪೇಟ್ (LiFePO4) ಬ್ಯಾಟರಿಗಳು ಸುಪರ್‌ಕ್ಯಾಪಾಸಿಟರ್‌ಗಳ ನಂತರದ, ವೇಗವಾಗಿ ಚಾರ್ಜ್ ಆಗುವ ಮತ್ತು ಕಾರ್ಯನಿರ್ವಹಿಸುವ ಬ್ಯಾಟರಿಗಳಾಗಿವೆ. ಫೇರ್‌ಬ್ಯಾಂಕ್ಸ್ ಅಲಸ್ಕಾದಲ್ಲಿನ, Ni-Cd ಕೋಶಗಳಿಂದ ಸಂಯೋಜಿಸಲ್ಪಟ್ಟ ಬ್ಯಾಟರಿಯು ಜಗತ್ತಿನ ಅತಿ ದೊಡ್ಡ ಬ್ಯಾಟರಿಯಾಗಿದೆ. ಸೋಡಿಯಮ್-ಸಲ್ಫರ್ ಬ್ಯಾಟರಿಗಳು ಗಾಳಿಯ ಬಲವನ್ನು ಸಂಗ್ರಹಿಸಲು ಬಳಸಲ್ಪಡುತ್ತದೆ. ಲೀಥಿಯಮ್-ಸಲ್ಫರ್ ಬ್ಯಾಟರಿಗಳು ದೀರ್ಘವಾದ ಮತ್ತು ಅತಿ ಹೆಚ್ಚು ಸೋಲಾರ್ ಶಕ್ತಿಯುತ ವಿಮಾನಗಳಲ್ಲಿ ಬಳ್ಸಲ್ಪಟ್ಟಿವೆ. ಲೀಥಿಯಮ್-ಇಯೋನ್ ಬ್ಯಾಟರಿಗಳ ಕಾರ್ಯನಿರ್ವಾಹಿಸುವಿಕೆಯ ವೇಗವು ಬದಲಾಯಿಸುವಿಕೆಯ ಮೂಲಕ ಹೆಚ್ಚಿಸಲ್ಪಡುತ್ತದೆ.
ಪ್ರಾಥಮಿಕ ಬ್ಯಾಟರಿಗಳ ಜೀವಿತಾವಧಿ
ಮೂಲ ಪ್ಯಾಕೇಜ್‌ನಿಂದ ಯಾವಾಗಲೂ ಹೊರತೆಗೆಯಲ್ಪಡದಿದ್ದರೂ ಕೂಡ, ಬಳಸಿ ಬಿಸಾಡುವ (ಅಥವಾ "ಪ್ರಾಥಮಿಕ") ಬ್ಯಾಟರಿಗಳು ಪ್ರತಿವರ್ಷ ಸುಮಾರು 20°–30 °C ಉಷ್ಣಾಂಶದಲ್ಲಿ ಅವುಗಳ ಮೂಲ ಚಾರ್ಜ್‌ನ ೮ ರಿಂದ ೨೦ ಪ್ರತಿಶತವನ್ನು ಕಳೆದುಕೊಳ್ಳುತ್ತವೆ. ಯಾವುದೇ ತೂಕವು ಅನ್ವಯಿಸಲ್ಪಡದಿದ್ದಾಗ ಸೆಲ್‌ನೊಳಗಡೆ ಉಂಟಾಗುವ ವಿದ್ಯುತ್-ಉತ್ಪಾದಿಸದ "ಬದಿಯ" ರಾಸಾಯನಿಕ ಪ್ರತಿಕ್ರಿಯೆಗಳ ಕಾರಣದಿಂದ ಇದು "ಸ್ವಯಂ ಕಾರ್ಯನಿರ್ವಹಿಸುವಿಕೆ" ಪ್ರಮಾಣ ಎಂದು ಕರೆಯಲ್ಪಡುತ್ತದೆ. ಬ್ಯಾಟರಿಗಳು ಕಡಿಮೆ ಉಷ್ಣಾಂಶದಲ್ಲಿ ಸಂಗ್ರಹಿಸಿಡಲ್ಪಟ್ಟಾಗ ಬದಿಯ ಪ್ರತಿಕ್ರಿಯೆಗಳ ಪ್ರಮಾಣವು ಕಡಿಮೆಯಾಗಲ್ಪಡುತ್ತದೆ, ಆದಾಗ್ಯೂ ಕೆಲವು ಬ್ಯಾಟರಿಗಳು ಘನೀಭವಿಸುವಿಕೆಯಿಂದ ನಷ್ಟವಾಗಲ್ಪಡುತ್ತವೆ. ಹೆಚ್ಚು ಅಥವಾ ಕಡಿಮೆ ಉಷ್ಣಾಂಶಗಳು ಬ್ಯಾಟರಿಯ ಕಾರ್ಯಾಚರಣೆಯನ್ನು ಕಡಿಮೆಗೊಳಿಸಬಹುದು. ಇದು ಬ್ಯಾಟರಿಯ ಪ್ರಾಥಮಿಕ ವೋಲ್ಟೇಜ್ ಮೇಲೆ ಪರಿಣಾಮ ಬೀರಬಹುದು. ಒಂದು ಎ‌ಎ ಅಲ್ಕಾಲೈನ್ ಬ್ಯಾಟರಿಗೆ ಈ ಪ್ರಾಥಮಿಕ ವೋಲ್ಟೇಜ್ ಇದು ಸರಿಸುಮಾರಾಗಿ ಸಾಮಾನ್ಯವಾಗಿ 1.6 ವೋಲ್ಟ್‌ಗಳ ಸುತ್ತಮುತ್ತ ಹಂಚಲ್ಪಟ್ಟಿರುತ್ತದೆ.ಎಲ್ಲಾ ಬ್ಯಾಟರಿಗಳ ಕಾರ್ಯನಿರ್ವಹಿಸುವಿಕೆಯ ಕಾರ್ಯದಕ್ಷತೆಗಳು ಕಡಿಮೆ ಉಷ್ಣಾಂಶದಲ್ಲಿ ಕಡಿಮೆಯಾಗಲ್ಪಡುತ್ತದೆ.
ಬ್ಯಾಟರಿ ಜೀವಿತಾವಧಿಯನ್ನು ಹೆಚ್ಚಿಸುವುದು
ಬ್ಯಾಟರಿ ಜೀವಿತಾವಧಿಯು ಅವುಗಳನ್ನು ಕಡಿಮೆ ಉಷ್ಣಾಂಶದಲ್ಲಿ, ಒಂದು ಶೀತಕಯಂತ್ರದಲ್ಲಿ ಅಥವಾ ಫ್ರೀಜರ್‌ನಲ್ಲಿ ಸಂಗ್ರಹಿಸಿಡುವುದರ ಮೂಲಕ ಹೆಚ್ಚಿಸಬಹುದು, ಅದು ಬ್ಯಾಟರಿಯಲ್ಲಿನ ರಾಸಾಯನಿಕ ಪ್ರತಿಕ್ರಿಯೆಗಳನ್ನು ನಿಧಾನಗೊಳಿಸುತ್ತದೆ. ಅಂತಹ ಸಂಗ್ರಹಿಸಿಡುವಿಕೆಯು ಅಲ್ಕಾಲೈನ್ ಬ್ಯಾಟರಿಗಳ ಜೀವಿತಾವಧಿಯನ್ನು ಸುಮಾರು 5% ಳವರೆಗೆ ಹೆಚ್ಚಿಸುತ್ತದೆ, ಅದೇ ಸಮಯದಲ್ಲಿ ಪುನರ್ಭರ್ತಿ ಮಾಡಬಹುದಾದ ಬ್ಯಾಟರಿಗಳ ಚಾರ್ಜ್ ಅನ್ನು ಕೆಲವು ದಿನಗಳಿಂದ ಹಲವಾರು ತಿಂಗಳುಗಳವರೆಗೆ ಹೆಚ್ಚಿಸುತ್ತದೆ. ಅವುಗಳ ಗರಿಷ್ಠ ವೋಲ್ಟೇಜ್‌ಗಳನ್ನು ಸಾಧಿಸಲು, ಬ್ಯಾಟರಿಗಳು ಕೋಣೆಯ ಉಷ್ಣಾಂಶಕ್ಕೆ ಹಿಂದಿರುಗಲ್ಪಡಬೇಕು; 250 mAh at 0 °C ಯಲ್ಲಿ ಒಂದು ಅಲ್ಕಾಲೈನ್ ಬ್ಯಾಟರಿಯ ಕಾರ್ಯನಿರ್ವಹಿಸುವಿಕೆಯು ಇದರ 20 °C ಯಲ್ಲಿ ಕಾರ್ಯನಿರ್ವಹಿಸುವಿಕೆಯ ಕೇವಲ ಅರ್ಧದಷ್ಟು ಸಮರ್ಥವಾಗಿರುತ್ತದೆ. ಅದರ ಪರಿಣಾಮವಾಗಿ, ಡ್ಯುರಾಸೆಲ್‌ಗಳಂತಹ ಅಲ್ಕಾಲೈನ್ ಬ್ಯಾಟರಿ ಉತ್ಪಾದಕರು ಬ್ಯಾಟರಿಗಳ ಶೀತಲವಾಗಿಸುವಿಕೆ ಅಥವಾ ಘನೀಭವಿಸುವಿಕೆಯನ್ನು ಶಿಫಾರಸು ಮಾಡುವುದಿಲ್ಲ.
ಬಹುವಿಧದ ಕೋಶಗಳಲ್ಲಿ ಕೋಶ ಸಮತೋಲನದ ಮೂಲಕ ಜೀವಿತಾವಧಿಯನ್ನು ವೃದ್ಧಿಸುವುದು
ಅನುರೂಪತಾ ಅಗ್ರ ಮಿತಿಯು ಕೋಶಗಳ ಸಮತೋಲನ ಮಾಡುತ್ತದೆ ಮತ್ತು ಸರಣಿಗಳಲ್ಲಿ ಕೋಶಗಳ ಅಸಾಮರಸ್ಯವನ್ನು ಹೋಗಲಾಡಿಸುತ್ತದೆ ಅಥವಾ ಸಮಾನಾಂತರ ಸಂಯೋಜನಗಳು ಗಣನೀಯವಾಗಿ ಬ್ಯಾಟರಿ ಕಾರ್ಯಪಟುತ್ವವನ್ನು ಹೆಚ್ಚಿಸುತ್ತದೆ ಮತ್ತು ಒಟ್ಟಾರೆ ಗುಂಪಿನ ಸಾಮರ್ಥ್ಯವನ್ನು ಹೆಚ್ಚಿಸುತ್ತದೆ. ಕೋಶಗಳ ಸಂಖ್ಯೆ ಮತ್ತು ವಿದ್ಯುತ್ ಪ್ರವಾಹಗಳ ಭಾರವು ಹೆಚ್ಚಾದಂತೆ, ಅಸಾಮರಸ್ಯದ ಸಂಭವನೀಯತೆಯೂ ಹೆಚ್ಚುತ್ತದೆ. ಗುಂಪಿನಲ್ಲಿ ಎರಡು ಬಗೆಯ ಅಸಾಮರಸ್ಯಗಳಿವೆ: ಚಾರ್ಜ್‌ನ-ಸ್ಥಿತಿ (state-of-charge -SOC) ಮತ್ತು ಸಾಮರ್ಥ್ಯ/ಶಕ್ತಿ (C/E)ಅಸಾಮರಸ್ಯ. ಎಸ್‌ಒಸಿ ಅಸಾಮರಸ್ಯವು ಹೆಚ್ಚು ಸಾಮಾನ್ಯವಾಗಿದ್ದಾಗ್ಯೂ, ಪ್ರತಿ ಸಮಸ್ಯೆಯು ಗುಂಪಿನ ಸಾಮರ್ಥ್ಯವನ್ನು (mAh) ದುರ್ಬಲವಾದ ಕೋಶದ ಸಾಮರ್ಥ್ಯಕ್ಕೆ ಪ್ರತಿಬಂಧಿಸುತ್ತದೆ.
ಕೋಶ ಸಮತೋಲನದ ಮೂಲತತ್ವ
ಕೋಶ ಸಮತೋಲನೆಯು ಒಂದು ಸರಣಿಯ ಸಾಲಿನಲ್ಲಿನ ವೈಯುಕ್ತಿಕ ಕೋಶಗಳಿಗೆ (ಅಥವಾ ಕೋಶಗಳ ಸಂಯೋಜನೆ) ವಿಭಿನ್ನವಾದ ವಿದ್ಯುತ್ ಪ್ರವಾಹಗಳನ್ನು ಅನ್ವಯಿಸುವಿಕೆ ಎಂದು ಉಲ್ಲೇಖಿಸಲ್ಪಡುತ್ತದೆ. ಸಾಮಾನ್ಯವಾಗಿ, ಸಹಜವಾಗಿ, ಒಂದು ಸರಣಿ ಸಾಲಿನಲ್ಲಿನ ಕೋಶಗಳು ಒಂದೇ ರೀತಿಯಾದ ವಿದ್ಯುತ್ ಪ್ರವಾಹವನ್ನು ಪಡೆದುಕೊಳ್ಳುತ್ತವೆ. ಒಂದು ಬ್ಯಾಟರಿ ಗುಂಪು ಹೆಚ್ಚುವರಿ ಅಂಶಗಳನ್ನು ಮತ್ತು ಕೋಶ ಸಮತೋಲನೆಯನ್ನು ಸಾಧಿಸಲು ಸರ್ಕ್ಯೂಟ್ರಿಯನ್ನು ಬಯಸುತ್ತದೆ. ಆದಾಗ್ಯೂ, ಕೋಶ ಸಮತೋಲನೆಗೆ ಪೂರ್ತಿ ಸಂಘಟಿತಗೊಂಡ ಅನುರೂಪತಾ ಅಗ್ರ ಮಿತಿಯು ಅವಶ್ಯಕವದ ಹೆಚ್ಚುವರಿ ಅಂಶಗಳನ್ನು ಪ್ರತಿಭಟನೆಗಳ ಸಮತೋಲನೆ ಮಾಡುವುದಕ್ಕಾಗಿ ಕಡಿಮೆ ಮಾಡುತ್ತದೆ.
ಕೋಶದ ಅಸಾಮರಸ್ಯವು ಹೆಚ್ಚಾಗಿ ಪ್ರಕ್ರಿಯೆಯ ನಿರ್ಬಂಧತೆ ಮತ್ತು ಪರಿಶೀಲನೆಯಿಂದ ಉಂಟಾಗುತ್ತದೆಯೇ ಹೊರತಾಗಿ ಲೀಥಿಯಮ್ ರಾಸಾಯನಿಕತೆಯಲ್ಲಿ ಅನಿವಂಶಿಕವಾಗಿರುವ ವ್ಯತ್ಯಯನಗಳಿಂದಲ್ಲ ಎಂಬುದನ್ನು ಗುರುತಿಸುವುದು ಬಹಳ ಮುಖ್ಯವಾಗಿದೆ. ಕೋಶ ಸಮತೋಲನೆಗೆ ಪೂರ್ತಿಯಾಗಿ ಸಂಘಟಿತಗೊಂಡ ಅನುರೂಪತಾ ಅಗ್ರ ಮಿತಿಯ ಬಳಕೆಯು ಲಿ-ಇಯೋನ್ ಕೋಶಗಳಿಗೆ ಸಂಯೋಜಿತವಾದ ಸರಣಿಗಳ ಕಾರ್ಯಾಚರಣೆಯನ್ನು ಎಸ್‌ಒಸಿ ಮತ್ತು ಸಿ/ಇ ಪ್ರಕರಣಗಳನ್ನು ಸಂಬೋಧಿಸುವುದರ ಮೂಲಕ ಉತ್ತಮಗೊಳಿಸುತ್ತದೆ. ಎಸ್‌ಒಸಿ ಅಸಾಮರಸ್ಯವು ಒಂದು ಪ್ರಾಥಮಿಕ ಸರಿಪಡಿಸುವಿಕೆಯ ಅವಧಿಯನ್ನು ಮತ್ತು ನಂತರದ ಚಾರ್ಜ್ ಹಂತದ ಸಮಯವನ್ನು ಸಮತೋಲನ ಮಾಡುವುದರ ಮೂಲಕ ಪರಿಹರಿಸಬಹುದು. ಸಿ/ಇ ಅಸಾಮರಸ್ಯ ಪರಿಹರಿಸುವಿಕೆಯನ್ನು ಕಾರ್ಯರೂಪಕ್ಕೆ ತರುವುದು ಬಹಳ ಕಷ್ಟಕರವಾಗಿದೆ ಮತ್ತು ಚಾರ್ಜ್ ಮತ್ತು ಕಾರ್ಯನಿರ್ವಹಿಸುವಿಕೆ ಎರಡೂ ಅವಧಿಗಳಲ್ಲಿ ಸಮತೋಲನ ಮಾಡುವುದು ಅವಶ್ಯಕವಾಗುತ್ತದೆ.
ಈ ವಿಧವಾದ ಪರಿಹಾರವು ಬಾಹಿಕ ಅಂಶಗಳ ಪ್ರಮಾಣವನ್ನು, ಪ್ರತ್ಯೇಕವಾದ ಸಾಮರ್ಥ್ಯಕಗಳಿಗೆ, ಡಿಯೋಡ್‌ಗಳಿಗೆ ಮತ್ತು ಹೆಚ್ಚಿನ ಇತರ ಪ್ರತಿರೋಧಕಗಳಿಗೆ ಸಮತೋಲನವನ್ನು ಸಾಧಿಸುವುದಕ್ಕಗಿ ತೆಗೆದು ಹಾಕುತ್ತದೆ.
ಆಸ್ಫೋಟನ (ಸಿಡಿತ)
ಒಂದು ಬ್ಯಾಟರಿಯ ಆಸ್ಪೋಟನವು ತಪ್ಪುಬಳಕೆ ಅಥವಾ ಒಂದು ಬ್ಯಾಟರಿಯ ಅಸಮರ್ಪಕ ಕೆಲಸಗಳಿಂದ ಉಂಟಾಗುತ್ತದೆ, ಅವು ಯಾವುವೆಂದರೆ ಒಂದು ಪ್ರಾಥಮಿಕ (ಪುನರ್ಭರ್ತಿ ಮಾಡಲಾಗದ) ಬ್ಯಾಟರಿಯನ್ನು ಭರ್ತಿ ಮಾಡಲು ಪ್ರಯತ್ನಿಸುವುದು, ಅಥವಾ ಬ್ಯಾಟರಿಯ ಶಾರ್ಟ್ ಸರ್ಕ್ಯೂಟ್ ಮಾಡುವುದು ಇತ್ಯಾದಿ. ಕಾರ್ ಬ್ಯಾಟರಿಗಳ ಜೊತೆ, ಯಾವಾಗ ಒಂದು ಶಾರ್ಟ್ ಸರ್ಕ್ಯೂಟ್ ಹೆಚ್ಚು ದೊಡ್ಡದಾದ ವಿದ್ಯುತ್ ಪ್ರವಾಹವನ್ನು ಉಂಟುಮಾಡುತ್ತದೆಯೋ ಆಗ ಆಸ್ಪೋಟನಗಳು ಪ್ರಾಯಶಃ ಸಂಭವಿಸುತ್ತವೆ. ಅದಕ್ಕೆ ಜೊತೆಯಾಗಿ, ಕಾರ್ ಬ್ಯಾಟರಿಗಳು ಅವು ಅಗತ್ಯಕ್ಕಿಂತ ಹೆಚ್ಚು ಚಾರ್ಜ ಮಾಡಲ್ಪಟ್ಟಾಗ ಹೈಡ್ರೋಜನ್ ಅನ್ನು ಬಿಡುಗಡೆ ಮಾಡುತ್ತವೆ (ಎಲೆಕ್ಟ್ರೋಲೈಟ್‌ನಲ್ಲಿರುವ ನೀರಿನ ಎಲೆಕ್ಟ್ರೋಲಿಸಿಸ್‌ನ ಕಾರಣದಿಂದ). ಸಾಧಾರಣವಾಗಿ, ಅಗತ್ಯಕ್ಕಿಂತ ಹೆಚ್ಚು ಮಾಡಲ್ಪಟ್ಟ ಚಾರ್ಜ‌ನ ಮೊತ್ತವು ಕಡಿಮೆಯಾಗಿರುತ್ತದೆ, ಆಸ್ಪೋಟನಗೊಳ್ಳುವ ಅನಿಲವು ಅಭಿವೃದ್ಧಿ ಗೊಳ್ಳಲ್ಪಟ್ಟಂತೆ, ಅನಿಲವು ವೇಗವಾಗಿ ಚೆದುರಲ್ಪಡುತ್ತದೆ. ಆದಾಗ್ಯೂ, ಒಂದು ಕಾರ್ ಬ್ಯಾಟರಿಯನ್ನು "ದಾಟುವಾಗ", ಹೆಚ್ಚಿನ ವಿದ್ಯುತ್ ಪ್ರವಾಹವು ದೊಡ್ಡ ಪ್ರಮಾಣದ ಹೈಡ್ರೋಜನ್‌ನ ವೇಗವಾದ ಬಿಡುಗಡೆಗೆ ಕಾರಣವಾಗಬಹುದು, ಅದು ಹತ್ತಿರದಲ್ಲಿರುವ ಬೆಂಕಿಯ ಕಿಡಿಯಿಂದ ಹತ್ತಿಕೊಳ್ಳಬಹುದು (ಉದಾಹರಣೆಗೆ, ಜಂಪರ್ ಕೇಬಲ್‌ಗಳನ್ನು ತೆಗೆದುಹಾಕುವ ಸಮಯದಲ್ಲಿ).
ಸೋರಿಕೆ
ಹಲವಾರು ಬ್ಯಾಟರಿಗಳು ಸವಕಳಿ, ವಿಷಪೂರಿತ, ಅಥವಾ ಎರಡೂ ಆಗಿರುತ್ತವೆ. ಸ್ವಯಂಪ್ರೇರಿತವಾಗಿ ಅಥವಾ ಆಕಸ್ಮಿಕವಾಗಿ ಸೋರಿಕೆಯು ಸಂಭವಿಸಿದರೆ, ಬಿಡುಗಡೆಗೊಳ್ಳಲ್ಪಟ್ಟ ರಾಸಾಯನಿಕಗಳು ಅಪಾಯಕರವಾಗಿರುತ್ತವೆ.ಉದಾಹರಣೆಗೆ, ಬಳಸಿ ಬಿಸಾಡುವ ಬ್ಯಾಟರಿಗಳು ಅನೇಕ ವೇಳೆ ಒಂದು ಜಿಂಕ್ "ಕ್ಯಾನ್" ಅನ್ನು ಒಂದು ಪ್ರತಿಕ್ರಿಯಾಕಾರಿ ಮತ್ತು ಇತರ ಕಾರಕಗಳನ್ನು ಹಿಡಿದುಕೊಳ್ಳುವ ಪಾತ್ರೆ ಎರಡೂ ಆಗಿ ಬಳಸಲಾಗುತ್ತದೆ. ಈ ರೀತಿಯಾದ ಬ್ಯಾಟರಿಯು ಎಲ್ಲಾ ರೀತಿಯಲ್ಲೂ ಬಳಸಲ್ಪಟ್ಟರೆ, ಅಥವಾ ಇದು ದೀರ್ಘಾವಧಿಯ ವರೆಗೆ ಬಳಸಲ್ಪಟ್ಟ ನಂತರ ಪುನರ್ಭರ್ತಿ ಮಾಡಲ್ಪಟ್ಟರೆ, ಕಾರಕಗಳು ಕಾರ್ಡ್‌ಬೋರ್ಡ್ ಮತ್ತು ಪಾತ್ರೆಯ ಶೇಷಗಳನ್ನು ನಿರ್ಮಿಸುವ ಪ್ಲಾಸ್ಟಿಕ್ ಮೂಲಕ ಗೋಚರವಾಗುತ್ತವೆ. ಕ್ರಿಯಾಶೀಲ ರಾಸಾಯನಿಕಗಳು ನಂತರ ಅವು ಒಳಸೇರಿಸಲ್ಪಟ್ಟ ಸಲಕರಣೆಯನ್ನು ಹಾನಿಗೊಳಿಸಬಹುದು.
ಪರಿಸರಾತ್ಮಕ ಕಾಳಜಿಗಳು
ಬ್ಯಾಟರಿಗಳ ವ್ಯಾಪಕ ಬಳಕೆಯು ವಿಷಯುಕ್ತ ಲೋಹಗಳ ಮಾಲಿನ್ಯದಂತಹ ಹಲವಾರು ಪರಿಸರಾತ್ಮಕ ಕಾಳಜಿಗಳನ್ನು ಉಂಟುಮಾಡಿದೆ. ಬ್ಯಾಟರಿ ಉತ್ಪಾದಕರು ಬಳಸುವ ಮೂಲವಸ್ತುಗಳು ಅನೇಕ ವೇಳೆ ಅಪಾಯವನ್ನುಂಟುಮಾಡುವ ರಾಸಾಯನಿಕಗಳನ್ನು ಒಳಗೊಳ್ಳುತ್ತವೆ. ಬಳಸಿದ ಬ್ಯಾಟರಿಗಳೂ ಕೂಡ ವಿದ್ಯುಜ್ಜನಕ ನಿರುಪಯುಕ್ತಗಳಿಗೆ ಸಹಾಯ ಮಾಡುತ್ತವೆ. ಕೆಲವು ಪ್ರದೇಶಗಳು ಪ್ರಸ್ತುತದಲ್ಲಿ ಬಳಸಿದ ಬ್ಯಾಟರಿಗಳಿಂದ ಕೆಲವು ವಸ್ತುಗಳನ್ನು ಮರಳಿ ಪಡೆಯಲು ಬ್ಯಾಟರಿ ಸಂಸ್ಕರಣಾ (ಪುನಃ ಬಳಕೆಯ) ಸೇವೆಯನ್ನು ಹೊಂದಿವೆ. ಬ್ಯಾಟರಿಗಳು ತಿನ್ನಲ್ಪಟ್ಟರೆ ಅವುಗಳು ಹಾನಿಕಾರಕ ಅಥವಾ ಮಾರಣಾಂತಿಕವಾಗಬಹುದು. ಸಂಸ್ಕರಣೆ ಅಥವಾ ಸರಿಯಾದ ವಿಲೇವಾರಿಯು ಕೆಲವು ಬ್ಯಾಟರಿಗಳಲ್ಲಿ ಕಂಡುಬಂದ ಹಾನಿಕಾರಕ ಅಂಶಗಳನ್ನು (ಸೀಸ, ಪಾದರಸ, ಮತ್ತು ಕ್ಯಾಡ್‌ಮಿಯಮ್) ಪರಿಸರಕ್ಕೆ ಪ್ರವೇಶಿಸುವುದನ್ನು ತಡೆಯುತ್ತದೆ. ಯುನೈಟೆಡ್ ಸ್ಟೇಟ್ಸ್‌ನಲ್ಲಿ, ಅಮೇರಿಕನ್ನರು ವಾರ್ಷಿಕವಾಗಿ ಸುಮಾರು ಮೂರು ಮಿಲಿಯನ್ ಬ್ಯಾಟರಿಗಳನ್ನು ಖರೀದಿ ಮಾಡುತ್ತಾರೆ, ಮತ್ತು ಅವುಗಳ ಸುಮಾರು 179,000 ಟನ್‌ಗಳು ಪೂರ್ತಿ ದೇಶದ ಭೂಮಿ ತುಂಬುವಿಕೆಯಲ್ಲಿ ಕೊನೆಯಾಗುತ್ತವೆ. ಯುನೈಟೆಡ್ ಸ್ಟೇಟ್ಸ್‌ನಲ್ಲಿ ಪಾದರಸವನ್ನು ಒಳಗೊಂಡಿರುವ ಮತ್ತು ೧೯೯೬ ರ ರಿಚಾರ್ಜೇಬಲ್ ಬ್ಯಾಟರಿ ಮ್ಯಾನೇಜ್‌ಮೆಂಟ್ ಆಕ್ಟ್ ಇದು ಪಾದರಸವನ್ನು ಒಳಗೊಂಡಿರುವ ಬ್ಯಾಟರಿಗಳ ಮಾರಾಟವನ್ನು ನಿಷೇಧಿಸಿತು (ಸಣ್ಣ ಗುಂಡಿಯ ಕೋಶದ ಬ್ಯಾಟರಿಗಳನ್ನು ಹೊರತುಪಡಿಸಿ), ಪುನರ್ಭರ್ತಿ ಮಾಡಬಹುದಾದ ಬ್ಯಾಟರಿಗಳ ಏಕರೂಪದ ಗುರುತು ಪಟ್ಟಿಯ ಅವಶ್ಯಕತೆಗಳನ್ನು ಶಾಸನ ಮಾಡಿತು, ಮತ್ತು ಪುನರ್ಭರ್ತಿ ಮಾಡಬಹುದಾದ ಬ್ಯಾಟರಿಗಳನ್ನು ಸುಲಭವಾಗಿ ಸಾಗಿಸುವುದನ್ನು ಅವಶ್ಯಕವಾಗಿಸಿತು. ಕ್ಯಾಲಿಫೋರ್ನಿಯಾ, ಮತ್ತು ನ್ಯೂಯಾರ್ಕ್ ನಗರಗಳು ಪುನರ್ಭರ್ತಿ ಮಾಡಬಹುದಾದ ಬ್ಯಾಟರಿಗಳನ್ನು ಘನ ನಿರುಪಯುಕ್ತಗಳ ರೂಪದಲ್ಲಿ ವಿಲೇವಾರಿ ಮಾಡುವುದನ್ನು ಮತ್ತು ಮುಖ್ಯವಾಗಿ ಸೆಲ್ ಫೋನ್‌ಗಳ ಪುನರ್‌ಬಳಕೆಯ ಅವಶ್ಯಕತೆಯ ನಿರ್ಬಂಧಿಸಿತು. ಪುನರ್ಭರ್ತಿ ಮಾಡಬಹುದಾದ ಬ್ಯಾಟರಿಗಳ ಉದ್ದಿಮೆಯು ಪುನರ್‌ಬಳಕೆ ಯೋಜನೆಗಳನ್ನು ಯುನೈಟೆಡ್ ಸ್ಟೇಟ್ಸ್ ಮತ್ತು ಕೆನಡಾದಲ್ಲಿ, ಸ್ಥಳೀಯ ವ್ಯಾಪಾರಿಗಳ ಡ್ರೊಪ್‌ಆಫ್ ಸ್ಥಳಗಳ ಜೊತೆ ದೇಶದಾದ್ಯಂತ ಹೊಂದಿತು. ಯುರೋಪಿನ ಒಕ್ಕೂಟದ ಬ್ಯಾಟರಿ ನಿರ್ದೇಶನವು ಸದೃಶವಾದ ಅವಶ್ಯಕತೆಗಳನ್ನು ಹೊಂದಿದೆ, ಅದಕ್ಕೆ ಜೊತೆಯಾಗಿ ಅವಶ್ಯಕತೆಯು ಬ್ಯಾಟರಿಗಳ ಪುನರ್‌ಬಳಕೆಯನ್ನು ಹೆಚ್ಚಿಸಿತು, ಮತ್ತು ಅಭಿವೃದ್ಧಿಗೊಂಡ ಬ್ಯಾಟರಿ ಪುನರ್‌ಬಳಕೆ ವಿಧಾನಗಳಿಗೆ ಪ್ರೋತ್ಸಾಹ ನೀಡಿತು.
ಗೃಹ ನಿರ್ಮಿತ ಕೋಶಗಳು
ವಿದ್ಯುಜ್ಜನಿತವಾಗಿ ಅನುಕೂಲಕರ ಮಾಡಿದ ಸಾಕಷ್ಟು ಇಯೋನ್‌ಗಳನ್ನು ಹೊಂದಿದ ಹೆಚ್ಚಾಗಿ ಯಾವುದೇ ದ್ರವ ಅಥವಾ ಆರ್ದ್ರ ವಸ್ತುಗಳು ಒಂದು ಕೋಶದ ಎಲೆಕ್ಟೋಲೈಟ್ ಆಗಿ ಕಾರ್ಯ ನಿರ್ವಹಿಸುತ್ತದೆ. ಒಂದು ನವ್ಯತೆ ಅಥವಾ ವಿಜ್ಞಾನದ ನಿದರ್ಶನದಂತೆ, ವಿಭಿನ್ನ ಮೂಲವಸ್ತುಗಳಿಂದ ಮಾಡಲ್ಪಟ್ಟ ಎರಡು ವಿದ್ಯುದ್ವಾರಗಳನ್ನು ಒಂದು ಲಿಂಬೂ, ಆಲೂಗಡ್ಡೆ, ಇತ್ಯಾದಿಗಳ ಒಳಗೆ ಸೇರಿಸಲು ಮತ್ತು ಕಡಿಮೆ ಮೊತ್ತದ ವಿದ್ಯುತ್ ಶಕ್ತಿಯನ್ನು ಉತ್ಪಾದಿಸಲು ಸಾಧ್ಯವಾಗುತ್ತದೆ. "ಎರಡು ಪೊಟೆಟೊ ಗಡಿಯಾರಗಳು" ಕೂಡ ವ್ಯಾಪಕವಾಗಿ ಹೊಬಿ ಮತ್ತು ಟೊಯ್ ಅಂಗಡಿಗಳಲ್ಲಿ ದೊರಕುತ್ತದೆ; ಅವು ಒಂದು ಜೊತೆ ಕೋಶಗಳನ್ನು ಒಳಗೊಳ್ಳುತ್ತವೆ, ಪ್ರತಿ ಕೋಶವು ಇದರೊಳಗೆ ಸೇರಿಸಲ್ಪಟ್ಟ ಎರಡು ವಿದ್ಯುದ್ವಾರಗಳ ಜೊತೆ ಒಂದು ಪೊಟೆಟೊವನ್ನು (ಲಿಂಬೂ ಇತ್ಯಾದಿಗಳು) ಒಳಗೊಂಡಿರುತ್ತದೆ, ಬ್ಯಾಟರಿಯಿಂದ ಒಂದು ಸರಣಿಯಲ್ಲಿ ಸಾಕಷ್ಟು ವೋಲ್ಟೇಜ್‌ನ ಶಕ್ತಿಯ ಒಂದು ಡಿಜಿಟಲ್ ಗಡಿಯಾರದ ಜೊತೆ ಲೋಹದ ತಂತಿಯನ್ನು ಒಳಗೊಂಡಿರುತ್ತದೆ. ಈ ರೀತಿಯ ಗೃಹನಿರ್ಮಿತ ಕೋಶಗಳು ನಿಜವಾದ ಪ್ರಾಯೋಗಿಕ ಬಳಕೆಗೆ ಬರುವುದಿಲ್ಲ, ಏಕೆಂದರೆ ಅವುಗಳು ತುಂಬಾ ಕಡಿಮೆ ವಿದ್ಯುತ್ ಪ್ರವಾಹವನ್ನು ಉತ್ಪತ್ತಿ ಮಾಡುತ್ತವೆ- ಮತ್ತು ಹಣ್ಣು ಅಥವಾ ತರಕಾರಿಯ ಪುನರಾವರ್ತಿತ ಬದಲಿ ತರುವಿಕೆಯ ಕಾರಣದಿಂದ ಪ್ರತಿ ಘಟಕದ ಶಕ್ತಿ ಉತ್ಪಾದನಾ ವೆಚ್ಚವು ವ್ಯಾವಹಾರಿಕ ಕೋಶಗಳಿಗಿಂತ ತುಂಬಾ ಹೆಚ್ಚಾಗಿರುತ್ತದೆ. ಅದಕ್ಕೆ ಜೊತೆಯಾಗಿ, ಒಬ್ಬನು ಎರಡು ಸಂಯೋಜನೆಗಳಿಂದ ಒಂದು ಪ್ರವಾಹ ವಿದ್ಯುತ್ ಕೋಶಗಳ ರಾಶಿಯನ್ನುಂಟುಮಾಡಬಹುದು (ಒಂದು ನಿಕ್ಕೆಲ್ ಮತ್ತು ಒಂದು ಪೆನ್ನಿಗಳಂತಹ) ಮತ್ತು ಒಂದು ಪೇಪರ್ ಟವೆಲ್‌ ಉಪ್ಪಿನ ದ್ರಾವಣದಲ್ಲಿ ಮುಳುಗಿಸಲ್ಪಡುತ್ತದೆ. ಅಂತಹ ಒಂದು ಗುಂಪು ತನ್ನಷ್ಟಕ್ಕೇ ತಾನೇ ಒಂದು ಕಡಿಮೆ ವೋಲ್ಟೀಜ್ ಅನ್ನು ನಿರ್ಮಿಸುತ್ತದೆ, ಆದರೆ ಅವುಗಳಲ್ಲಿ ಹಲವಾರು ಒಂದು ಸರಣಿಯಲ್ಲಿ ಗುಂಪಾಗಿಸಲ್ಪಟ್ಟರೆ, ಅವುಗಳು ಸಾಮಾನ್ಯ ಬ್ಯಾಟರಿಗಳನ್ನು ಒಂದು ಕಡಿಮೆ ಅವಧಿಯ ಸಮಯಕ್ಕೆ ಬದಲಾಯಿಸಲ್ಪಡುತ್ತದೆ. ಸೋನಿಯು ಒಂದು ಜೈವಿಕ ವಿಜ್ಞಾನ ಮೈತ್ರಿಯ ಬ್ಯಾಟರಿಯನ್ನು ಅಭಿವೃದ್ಧಿಗೊಳಿಸಿದೆ, ಜೈವಿಕ ಜೀವಿಗಳಲ್ಲಿ ಕಂಡುಬರುವ ಪ್ರಕ್ರಿಯೆಗಳಿಗೆ ಸದೃಶವಾದ ರೀತಿಯಲ್ಲಿ ಅದು ಸಕ್ಕರೆಯಿಂದ ವಿದ್ಯುತ್ತನ್ನು ಉತ್ಪಾದನೆ ಮಾಡುತ್ತದೆ. ಕಾರ್ಬೋಹೈಡ್ರೇಟ್‌ಗಳನ್ನು ಬೇರ್ಪಡಿಸುವ ಕಿಣ್ವಗಳು, ಅವುಗಳು ಪ್ರಮುಖವಾಗಿ ಸಕ್ಕರೆ, ಬ್ಯಾಟರಿಯು ವಿದ್ಯುತ್ ಅನ್ನು ಉತ್ಪಾದನೆ ಮಾಡುತ್ತವೆ. ಒಬ್ಬ ಚೈನೀಸ್ ಎಂಜಿನಿಯರ್ ಡೈಜಿ ಝೆಂಗ್ ಒಂದು ಸದೃಶವಾದ ವಿನ್ಯಾಸವನ್ನು ಅಭಿವೃದ್ಧಿಗೊಳಿಸಿದನು, ಒಂದು ಸಕ್ಕರೆ ಪಾನಿಯ ಪ್ರಭಾವಿತ ಫೋನ್, ಫೋನ್‌ನ ವಿದ್ಯುಜ್ಜನಿತ ಅವಶ್ಯಕತೆಗಳನ್ನು ಪೂರೈಸಲು ಕಾರ್ಬೋಹೈಡ್ರೇಟ್‌ಗಳಿಂದ ವಿದ್ಯುತ್ ಅನ್ನು ಉತ್ಪಾದನೆ ಮಾಡಲು ಕಿಣ್ವಗಳನ್ನು ಬಳಸಿತು. ಇದು ಕೇವಲ ಸಕ್ಕರೆ ಪಾನಿಯದ ಒಂದು ಪ್ಯಾಕ್ ಅನ್ನು ಬಳಸುತ್ತದೆ ಮತ್ತು ಯಾವಾಗ ಬ್ಯಾಟರಿಯ ಜೀವಿತಾವಧಿಯು ಮುಗಿಯುತ್ತದೆಯೋ ಆಗ ಇದು ನೀರು ಮತ್ತು ಆಮ್ಲಜನಕವನ್ನು ಉತ್ಪಾದನೆ ಮಾಡುತ್ತದೆ. ಲೆಡ್ ಆಸಿಡ್ ಕೋಶಗಳು ಸುಲಭವಾಗಿ ಮನೆಯಲ್ಲಿ ಉತ್ಪಾದಿಸಲ್ಪಡುತ್ತವೆ, ಆದರೆ ಒಂದು ಆಯಾಸಕರ ಚಾರ್ಜ್/ಡಿಸ್‌ಚಾರ್ಜ್ ಚಕ್ರಗಳು ಪ್ಲೇಟ್‌ಗಳನ್ನು ನಿರ್ಮಿಸಲು ಅವಯಕವಗುತ್ತವೆ. ಎಲ್ಲಿ ಲೆಡ್ ಸಲ್ಫೇಟ್ ಪ್ಲೇಟ್‌ಗಳ ಮೇಲೆ ನಿರ್ಮಿತವಾಗುತ್ತದೆಯೋ ಮತ್ತು ಚಾರ್ಜ್ ಲೆಡ್ ಆಕ್ಸೈಡ್ (ಸಕಾರಾತ್ಮಕ ಪ್ಲೇಟ್) ಮತ್ತು ಪೂರ್ತಿಯಾಗಿ ಲೆಡ್ (ನಕಾರಾತ್ಮಕ ಪ್ಲೇಟ್) ಆಗಿ ಬದಲಾಗುವ ಸಮಯದಲ್ಲಿ ಅಲ್ಲಿ ಇದು ಒಂದು ಪ್ರಕ್ರಿಯೆಯಾಗಿರುತ್ತದೆ. ಈ ಪ್ರಕ್ರಿಯೆಯನ್ನು ಪುನರಾವರ್ತನೆ ಮಾಡುವುದು ಸೂಕ್ಷ್ಮದರ್ಶಕವಾಗಿ ಒರಟಾದ ಮೇಲ್ಮೈಗೆ, ಹೆಚ್ಚಿನದಾದ ಮೇಲ್ಮೈ ಪ್ರದೇಶಗಳು ಪ್ರಕಟವಾಗುವುದಕ್ಕೆ ಕಾರಣವಾಗುತ್ತದೆ. ಇದು ಕೋಶವು ಬಿಡುಗಡೆ ಮಡಬಹುದಾದ ವಿದ್ಯುತ್ ಅನ್ನು ಹೆಚ್ಚಿಸುತ್ತದೆ. ಒಂದು ಉದಾಹರಣೆಗೆ,  ನೋಡಿ. ಡೇನಿಯಲ್ ಕೋಶಗಳೂ ಕೂಡ ಮನೆಯಲ್ಲಿ ನಿರ್ಮಾಣ ಮಾಡಲು ಸುಲಭವಾಗಿರುತ್ತವೆ. ಅಲ್ಯೂಮಿನಿಯಮ್-ಏರ್ ಬ್ಯಾಟರಿಗಳು ಹೆಚ್ಚು ಶುದ್ಧವಾದ ಅಲ್ಯೂಮಿನಿಯಮ್‌ಗಳ ಜೊತೆ ಉತ್ಪಾದನೆ ಮಾಡಲ್ಪಡುತ್ತವೆ. ಅಲ್ಯೂಮಿನಿಯಮ್ ಫೋಯ್ಲ್ ಬ್ಯಾಟರಿಗಳು ಸ್ವಲ್ಪ ವಿದ್ಯುತ್ತನ್ನು ಪೂರೈಕೆ ಮಾಡುತ್ತವೆ, ಅದರೆ ಅವುಗಳು ತುಂಬಾ ಕಾರ್ಯಪಟುತ್ವವಾಗಿರುವುದಿಲ್ಲ, ಭಾಗಶಃ ಏಕೆಂದರೆ ಒಂದು ಗಣನೀಯ ಪ್ರಮಾಣದ ಹೈಡ್ರೋಜನ್ ಅನಿಲವು ಉತ್ಪತ್ತಿಯಾಗಲ್ಪಡುತ್ತದೆ.
ಬಾಹ್ಯ ಕೊಂಡಿಗಳು
විදුලි කෝෂය (විද්‍යුතය)
ಡೈರ್ ಸ್ಟ್ರೈಟ್ಸ್
ಡೈರ್ ಸ್ಟ್ರೈಟ್ಸ್ ಒಂದು ಬ್ರಿಟಿಷ್ ರಾಕ್ ತಂಡವಾಗಿದ್ದು, ಮಾರ್ಕ್ ನಾಪ್ ಫ್ಲರ್(ಗಾಯಕ ಮತ್ತು ಪ್ರಧಾನ ಗಾಯಕ), ಅವರ ತಮ್ಮ ಡೇವಿಡ್ ನಾಪ್ ಫ್ಲರ್ (ರಿದಂ ಗಿಟಾರ್ ಮತ್ತು ಗಾಯನ) ಜಾನ್ ಇಲ್ ಸ್ಲೇ(ಬ್ಯಾಸ್ ಗಿಟಾರ್ ಮತ್ತು ಗಾಯನ) ಮತ್ತು ಪಿಕ್ ವಿದರ್ಸ್(ಡ್ರಂ ಮತ್ತು ತಬಲದಂತಹ ವಾದನಗಳು)ರಿಂದ ಸ್ಥಾಪಿತವಾಗಿ, ಎಡ್ ಬಿಕ್ನೆಲ್ ರಿಂದ ನಡೆಸಲ್ಪಟ್ಟ 1977ರಿಂದ 1995ರವರೆಗೂ ಸಕ್ರಿಯವಾಗಿದ್ದ ತಂಡ. ಈ ತಂಡವು ಪಂಕ್ ರಾಕ್ ಮುಂಚೂಣಿಯಲ್ಲಿದ್ದಂತಹ ಯುಗದಲ್ಲಿ ಅಸ್ತಿತ್ವಕ್ಕೆ ಬಂದರೂ, ಡೈರ್ ಸ್ಟ್ರೈಟ್ಸ್ ಹೆಚ್ಚು ಸಾಂಪ್ರದಾಯಿಕ ಶೈಲಿಯನ್ನನುಸರಿಸಿತು, 1970ರ ಘನೋತ್ಪಾದಿತ ಸ್ಟೇಡಿಯಂ ರಾಕ್ ಸದ್ದಿನಿಂದ ರೋಸಿದ್ದ ಶ್ರೋತೃಗಳಿಗೆ ಈ ತಂಡದ ಕೊಂಚ ತಗ್ಗಿಸಿದ ಸದ್ದಿನ ಸಂಗೀತವು ಆಪ್ಯಾಯಮಾನವಾಯಿತು. ತಮ್ಮ ಮೊದಲ ದಿನಗಳಲ್ಲಿ, ಮಾರ್ಕ್ ಮತ್ತು ಡೇವಿಡ್, ತಾವು ಹಾಡುತ್ತಿರುವಾಗ ಜನರು ಪರಸ್ಪರ ಮಾತನಾಡಿಕೊಳ್ಳಲು ಅನುವಾಗುವ ರೀತಿಯಲ್ಲಿ ತಮ್ಮ ಸದ್ದನ್ನು ತಗ್ಗಿಸಲು ಪಬ್ ಮಾಲೀಕರನ್ನು ವಿನಂತಿಸಿಕೊಂಡರು; ಇದು ಅವರ ಸರಳತೆಗೆ ಸಾಕ್ಷಿಯಾಗಿದೆ. ಇಂತಹ ತಮ್ಮನ್ನು ತಾವೇ ಕೆಳಮಟ್ಟದಲ್ಲಿರಿಸಿಕೊಳ್ಳುವ ಗುಣವನ್ನು ರಾಕ್ ಎಂಡ್ ರೋಲ್ ಗೂ ಹೊಂದಿದ್ದರೂ, ಡೈರ್ ಸ್ಟ್ರೈಟ್ಸ್ ಅನತಿ ಕಾಲದಲ್ಲೇ ಬೃಹತ್ ಯಶಸ್ಸನ್ನು ಗಳಿಸಿತು, ಅವರ ಮೊದಲ ಆಲ್ಬಂ ಜಗದಾದ್ಯಂತ ಅನೇಕ-ಪ್ಲಾಟಿನಂ ಆಗಿ ವಿಜೃಂಭಿಸಿತು.
ತಂಡವು ಇದ್ದಷ್ಟು ದಿನವೂ ಮಾರ್ಕ್ ನಾಪ್ ಫ್ಲರ್ ಅದರ ಗೀತರಚನಕಾರರು ಮತ್ತು ತಂಡದ ಹಿಂದಿನ ಶಕ್ತಿಯಾಗಿದ್ದರು. ಈ ತಂಡದ ಬಹಳ ಜನಪ್ರಿಯ ಗೀತೆಗಳಲ್ಲಿ ಕೆಲವೆಂದರೆ "ಸುಲ್ತಾನ್ಸ್ ಆಫ್ ಸ್ವಿಂಗ್", "ಲೇಡಿ ರೈಟರ್", "ರೋಮಿಯೋ ಎಂಡ್ ಜೂಲಿಯೆಟ್", "ಟನಲ್ ಆಫ್ ಲವ್", "ಟೆಲಿಗ್ರಾಫ್ ರೋಡ್", ಪ್ರೈವೇಟ್ ಇಂವೆಸ್ಟಿಗೇಷನ್ಸ್", "ಮನಿ ಫಾರ್ ನಥಿಂಗ್", "ವಾಕ್ ಆಫ್ ಲೈಫ್", "ಸೋ ಫಾರ್ ಎವೇ", "ಬ್ರದರ್ಸ್ ಇನ್ ಆರ್ಮ್ಸ್", "ಆನ್ ಎವೆರಿ ಸ್ಟ್ರೀಟ್", "ಯುವರ್ ಲೇಟೆಸ್ಟ್ ಟ್ರಿಕ್" ಮತ್ತು "ಕಾಲಿಂಗ್ ಎಲ್ವಿಸ್". ಡೈರ್ ಸ್ಟ್ರೈಟ್ಸ್ ಮತ್ತು ಮಾರ್ಕ್ ನಾಪ್ ಫ್ಲರ್ ಇಂದಿನವರೆಗೂ 120 ಮಿಲಿಯನ್ ಗಿಂತಲೂ ಹೆಚ್ಚು ಆಲ್ಬಂಗಳನ್ನು ಮಾರಿದ್ದಾರೆ.
ಆರಂಭದ ವರ್ಷಗಳು ಮತ್ತು ಮೊದಲ ಎರಡು ಆಲ್ಬಂಗಳು (1977-1979)
ಮಾರ್ಕ್ ನಾಪ್ ಫ್ಲರ್, ಅವರ ತಮ್ಮ ಡೇವಿಡ್ ನಾಪ್ ಫ್ಲರ್, ಜಾನ್ ಇಲ್ ಸ್ಲೇ ಮತ್ತು ಪಿಕ್ ವಿದರ್ಸ್ 1977ರಲ್ಲಿ ಈ ತಂಡವನ್ನು ಆರಂಭಿಸಿದರು.
ಡೈರ್ ಸ್ಟ್ರೈಟ್ಸ್ (ಡ್ರಮ್ಮರ್ ಪಿಕ್ ವಿದರ್ಸ್ ರ ಫ್ಲಾಟ್ನಲ್ಲಿ ಜೊತೆಗಿದ್ದ ಸಂಗೀತಗಾರರೊಬ್ಬರು ಈ ತಂಡಕ್ಕೆ ಈ ಹೆಸರನ್ನು ಸೂಚಿಸಿದರು)ಐದು ಹಾಡುಗಳ ಒಂದು ಪ್ರಾತ್ಯಕ್ಷಿಕ(ಡೆಮೋ) ಟೇಪ್ ಅನ್ನು 1977ರಲ್ಲಿ ರೆಕಾರ್ಡ್ ಮಾಡಿದರು ಹಾಗೂ ಅದರಲ್ಲಿ ಮುಂದಿನ ದಿನಗಳಲ್ಲಿ ಜಗದಾದ್ಯಂತ ಅಪಾರ ಜನಪ್ರಿಯತೆ ಗಳಿಸಿದ ಸಿಂಗಲ್ "ಸುಲ್ತಾನ್ಸ್ ಆಫ್ ಸ್ವಿಂಗ್" ಸಹ ಸೇರಿತ್ತು. ಈಗ ಜನಪ್ರಿಯವಾಗಿರುವ ಐದು ಹಾಡುಗಳ ಡೆಮೋ (ಪ್ರದರ್ಶನ) ಟೇಪ್ ನಲ್ಲಿದ್ದ ಹಾಡುಗಳು "ವೈಲ್ಡ್ ವೆಸ್ಟ್ ಎಂಡ್", "ಸುಲ್ತಾನ್ಸ್ ಆಫ್ ಸ್ವಿಂಗ್", "ಡೌನ್ ಟು ದ ವಾಟರ್ ಲೈನ್", "ಸೇಕ್ರೆಡ್ ಲವಿಂಗ್", (ಡೇವಿಡ್ ನಾಪ್ ಫ್ಲರ್ ಬರೆದ ಗೀತೆ) ಮತ್ತು "ವಾಟರ್ ಆಫ್ ಲವ್". ಆ ಟೇಪನ್ನು ಅವರು BBC ರೇಡಿಯೋ ಲಂಡನ್ ನಲ್ಲಿ "ಹಾಂಕಿ ಟಾಂಕಿನ್" ಎಂಬ ರೇಡಿಯೋ ಕಾರ್ಯಕ್ರಮ ನಡೆಸುತ್ತದ್ದ DJ ಚಾರ್ಲೀ ಜಿಲೆಟ್ ಗೆ ನೀಡಿದರು. ಈ ತಂಡಕ್ಕೆ ಬೇಕಿದ್ದುದು ಸಲಹೆ ಮಾತ್ರ, ಆದರೆ ಜಿಲೆಟ್ ಆ ಹಾಡುಗಳನ್ನು ಎಷ್ಟು ಇಷ್ಟಪಟ್ಟರೆಂದರೆ ತಮ್ಮ ಕಾರ್ಯಕ್ರಮದಲ್ಲಿ "ಸುಲ್ತಾನ್ಸ್ ಆಫ್ ಸ್ವಿಂಗ್" ಅನ್ನು ಪ್ರಸ್ತುತಪಡಿಸಿಯೇಬಿಟ್ಟರು. ಎರಡು ತಿಂಗಳ ನಂತರ, ಡೈರ್ ಸ್ಟ್ರೈಟ್ಸ್ ಫೋನೋಗ್ರಾಂ ರೆಕಾರ್ಡ್ಸ್ ನೊಂದಿಗೆ ಒಂದು ರೆಕಾರ್ಡಿಂಗ್ ಒಪ್ಪಂದಕ್ಕೆ ಸಹಿ ಹಾಕಿದರು. ಈ ತಂಡದ ಯಶವು ಅದರ ಮೂಲ ಡ್ರಮ್ಮರ್ ಆದ ಪ್ಯಾಟ್ರಿಕ್ ಸ್ಕಾಟ್ ಗೆ ಬಹಳ ವಿಳಂಬಿತವಾಗಿ ದೊರಕಿತು; 1970ರ ದಶಕದ ಮಧ್ಯಭಾಗದಲ್ಲಿ, ಇನ್ನು ಈ ತಂಡ ಎಂದಿಗೂ ಉದ್ಧಾರವಾಗುವುದಿಲ್ಲ ಎಂಬ ಮನೋಭಾವ ಹೊಂದಿ, ಆವರು ತಂಡವನ್ನು ತೊರೆದುಹೋದರು.
ಅಕ್ಟೋಬರ್ 1977ರಲ್ಲಿ ಅವರು "ಸೌತ್ ಬೌಂಡ್ ಎಗೇಯ್ನ್", "ಇನ್ ದ ಗ್ಯಾಲರಿ", ಮತ್ತು "ಸಿಕ್ಸ್ ಬ್ಲೇಡ್ ನೈಫ್"ಗಳ ಡೆಮೋ(ಪ್ರಾಯೋಗಿಕ/ಪ್ರಾತ್ಯಕ್ಷಿಕ) ಟೇಪ್ ಗಳನ್ನು ಬಿಬಿಸಿ ರೇಡಿಯೋ ಲಂಡನ್ ಗಾಗಿ ರೆಕಾರ್ಡ್ ಮಾಡಿದರು ಮತ್ತು ನವೆಂಬರ್ ನಲ್ಲಿ "ಸೆಟಿಂಗ್ ಮಿ ಅಪ್", "ಈಸ್ಟ್ ಬೌಂಡ್ ಟ್ರೈನ್" ಮತ್ತು "ರಿಯಲ್ ಗರ್ಲ್" ಗಳ ಡೆಮೋ ಟೇಪನ್ನು ರೆಕಾರ್ಡ್ ಮಾಡಿದರು.
ಈ ತಂಡದ ಮೊದಲ ಆಲ್ಭಂ, ಡೈರ್ ಸ್ಟ್ರೈಟ್ಸ್, ಫಪಶ್ಚಮ ಲಂಡನ್ ನ ಬೇಸಿಂಗ್ ಸ್ಟ್ರೀಟ್ ಸ್ಟುಡಿಯೋಸ್ ನಲ್ಲಿ, ಫೆಬ್ರವರಿ 1978ರಂದು,£12,500 ವೆಚ್ಚದಲ್ಲಿ ಧ್ವನಿಮುದ್ರಿತವಾಯಿತು(ರೆಕಾರ್ಡ್ ಆಯಿತು). ಮಫ್ ವಿಂಡ್ ವುಡ್ ನಿರ್ಮಾಪಕರಾಗಿದ್ದ ಈ ಆಲ್ಬಂ ಯುನೈಟೆಡ್ ಕಿಂಗ್ ಡಮ್ ನ ಫೋನೋಗ್ರಾಂ ನ ವಿಭಾಗವಾದ ವರ್ಟಿಗೋ ರೆಕಾರ್ಡ್ಸ್ ರವರಿಂದ ಬಿಡುಗಡೆಗೊಳ್ಳಲ್ಪಟ್ಟಾಗ ಮೊದಮೊದಲು ಯಾವುದೇ ಪ್ರಚಾರ ದೊರಕದೆ, ಜನರಿಂದ ಸೂಕ್ತವಾಗಿ ಸ್ವೀಕರಿತವಾಗಲಿಲ್ಲ. ಆದಾಗ್ಯೂ, ಈ ಆಲ್ಬಂ ನ್ಯೂ ಯಾರ್ಕ್ ನಗರದ ವಾರ್ನರ್ ಬ್ರದರ್ಸ್ ರೆಕಾರ್ಡ್ಸ್ ನವರ A&R ಪ್ರತಿನಿಧಯಾದ ಕರಿನ್ ಬರ್ಗ್ ರವರ ಗಮನ ಸೆಳೆಯಿತು. ಆಕೆಯು ಈ ವಿಧದ ಸಂಗೀತಕ್ಕೆಂದೇ ಜನರು ಕಾತುರರಾಗಿದ್ದಾರೆಂದು ಭಾವಿಸಿದರು, ಆದರೆ, ಮೊದಲಿಗೆ, ಇಡೀ ಇಲಾಖೆಯಲ್ಲಿ ಆಕೆಯೊಡನೆ ಒಬ್ಬ ವ್ಯಕ್ತಿ ಮಾತ್ರ ಸಹಮತ ಹೊಂದಿದ್ದರು. ಆಲ್ಬಂನ ಹಲವಾರು ಹಾಡುಗಳು ಮಾರ್ಕ್ ನಾಪ್ ಫ್ಲರ್ ರ ನ್ಯೂ ಕ್ಯಾಸಲ್, ಲೀಡ್ಸ್ ಮತ್ತು ಲಂಡನ್ ನ ಅನುಭವಗಳನ್ನು ಬಿಂಬಿಸುತ್ತಿದ್ದವು. "ಡೌನ್ ಟು ದ ವಾಟರ್ ಲೈನ್" ನ್ಯೂ ಕ್ಯಾಸಲ್ ನ ಜೀವನದ ಚಿತ್ರಣಗಳು ಮರುಕಳಿಸುವಂತೆ ಮಾಡಿತು; "ಇನ್ ದ ಗ್ಯಾಲರಿ" ಲೀಡ್ಸ್ ನ ಒಬ್ಬ ಶಿಲ್ಪಿ/ಕಲಾವಿದರಾದ ಹ್ಯಾರಿ ಫಿಲಿಪ್ಸ್ (ಸ್ಟೀವ್ ಫಿಲಿಪ್ಸ್ ರ ತಂದೆ)ರಿಗೆ ಅರ್ಪಿಸಿದ ಶ್ರದ್ಧಾಂಜಲಿಯಾಗಿತ್ತು; "ವೈಲ್ಡ್ ವೆಸ್ಟ್ ಎಂಡ್" ಮತ್ತು "ಲಯನ್ಸ್" ನಾಪ್ ಫ್ಲರ್ ರಾಜಧಾನಿಯಲ್ಲಿ ಕಳೆದ ಹಿಂದಿನ ದಿನಗಳಿಂದ ಸೆಳೆಯಲ್ಪಟ್ಟ ವಸ್ತುವಿಷಯವಾಗಿತ್ತು.
ಅದೇ ವರ್ಷ, "ಸುಲ್ತಾನ್ಸ್ ಆಫ್ ಸ್ವಿಂಗ್" ಮರುಬಿಡುಗಡೆಯಾಗಿ, ಕಡೆಗೂ ಯುಕೆ ಪಟ್ಟಿಯಲ್ಲಿ ಮೇಲಕ್ಕೇರತೊಡಗಿದ ನಂತರ, ಡೈರ್ ಸ್ಟ್ರೈಟ್ಸ್, ಟಾಕಿಂಗ್ ಹೆಡ್ಸ್ ರವರ ಪ್ರಾರಂಭಿಕ ಗಾಯನತಂಡವಾಗಿ, ಪ್ರವಾಸ ಆರಂಭಿಸಿದರು. ಇದರಿಂದ ಯುನೈಟೆಡ್ ಸ್ಟೇಟ್ಸ್ ನಲ್ಲಿನ ವಾರ್ನರ್ ಬ್ರದರ್ಸ್ ರೆಕಾರ್ಡ್ಸ್ ನೊಡನೆ ರೆಕಾರ್ಡಿಂಗ್ ಒಪ್ಪಂದವೊಂದು ಒದಗಿಬಂದಿತು ಹಾಗೂ 1978ರ ಕೊನೆಯ ವೇಳೆಗೆ ಡೈರ್ ಸ್ಟ್ರೈಟ್ಸ್ ತನ್ನದೇ ಹೆಸರಿನ ಚೊಚ್ಚಲ ರೆಕಾರ್ಡ್ ಅನ್ನು ಪ್ರಪಂಚದಾದ್ಯಂತ ಬಿಡುಗಡೆ ಮಾಡಿತು. ಅವರು ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಮತ್ತಷ್ಟು ಗಮನವನ್ನು ಆಕರ್ಷಿಸಿದರು ಮತ್ತು ಕೆನಡಾ, ಆಸ್ಟ್ರೇಲಿಯಾ ಮತ್ತು ನ್ಯೂಝಿಲೆಂಡ್ ಗಳಲ್ಲಿ ಜನಪ್ರಿಯತೆಯ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆದರು. ಅವರ ಚೊಚ್ಚಲ ಆಲ್ಬಂ ಕಾಲಕ್ರಮೇಣ ಎಲ್ಲಾ ಯೂರೋಪಿಯನ್ ದೇಶಗಳಲ್ಲೂ ಮೊದಲ ಹತ್ತರ ಶ್ರೇಯಾಂಕವನ್ನು ಪಡೆಯಿತು.
ಮರುವರ್ಷ ಡೈರ್ ಸ್ಟ್ರೈಟ್ಸ್ ತಮ್ಮ ಮೊದಲ ಉತ್ತರ ಅಮೆರಿಕ ಪ್ರವಾಸ ಕೈಗೊಂಡರು. 38 ದಿನಗಳ ಆ ಪ್ರವಾಸದಲ್ಲಿ 51 ಪ್ರದರ್ಶನಗಳು ತುಂಬಿದ ಗೃಹಗಳಿಗೆ ಪ್ರದರ್ಶಿತವಾದವು. "ಸುಲ್ತಾನ್ಸ್ ಆಫ್ ಸ್ವಿಂಗ್" ಪಟ್ಟಿಯ ಪಡಿಗಳನ್ನೇರುತ್ತಾ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ನಾಲ್ಕನೆಯ ಸ್ಥಾನವನ್ನು ಮತ್ತು ಯುನೈಟೆಡ್ ಕಿಂಗ್ ಡಮ್ ನಲ್ಲಿ ಎಂಡನೆಯ ಸ್ಥಾನವನ್ನು ತಲುಪಿತು ಈ ಹಾಡು ಡೈರ್ ಸ್ಟ್ರೈಟ್ಸ್ ನವರ ಬೃಹತ್ ಜನಪ್ರಿಯ ಗೀತೆಯಾಯಿತು ಮತ್ತು ತಂಡದ ನೇರ ಕಾರ್ಯಕ್ರಮಗಳಲ್ಲಿ ಚಿರಸ್ಥಾಯಿಯಾಯಿತು. ಲಾಸ್ ಏಂಜಲೀಸ್ ನಲ್ಲಿ ಈ ತಂಡದ ಪ್ರದರ್ಶನವನ್ನು ವೀಕ್ಷಿಸಿದ್ದ ಬಾಬ್ ಡೈಲಾನ್ ಅದರಿಂದ ಬಹಳವೇ ಪ್ರಭಾವಿತರಾಗಿ ಮಾರ್ಕ್ ನಾಪ್ ಫ್ಲರ್ ಮತ್ತು ಡ್ರಮ್ಮರ್ ಪಿಕ್ ವಿದರ್ಸ್ ರನ್ನು ತಮ್ಮ ಮುಂದಿನ ಆಲ್ಬಂ ಸ್ಲೋ ಟ್ರೈನ್ ಕಮಿಂಗ್ ನಲ್ಲಿ ನುಡಿಸಲು/ಹಾಡಲು ಆಹ್ವಾನಿಸಿದರು.
ತಂಡದ ಎರಡನೆಯ ಆಲ್ಬಂ ಆದ ಕಮ್ಯುನಿಕ್ ನ ರೆಕಾರ್ಡಿಂಗ್ ಅವಧಿಗಳು ನಸಾವ್ ನ ಕಾಂಪಾಸ್ ಪಾಯಿಂಟ್ ಸ್ಟುಡಿಯೋದಲ್ಲಿ ಡಿಸೆಂಬರ್ 1978ರಲ್ಲಿ ಜರುಗಿದವು. 1979ರ ಜೂನ್ ನಲ್ಲಿ ಬಿಡುಗಡೆಯಾದ ಕಮ್ಯುನಿಕ್, ಜೆರ್ರಿ ವೆಕ್ಸ್ ಲರ್ ಮತ್ತು ಬ್ಯಾರಿ ಬೆಕೆಟ್ ರಿಂದ ನಿರ್ಮಾಣಗೊಂಡಿದ್ದು, ಜರ್ಮನ್ ಆಲ್ಬಂ ಪಟ್ಟಿಯಲ್ಲಿ ಮೊದಲ ಸ್ಥಾನವನ್ನು ಅಲಂಕರಿಸಿತು ಮತ್ತು ಅದೇ ಸಮಯದಲ್ಲಿ ಡೈರ್ ಸ್ಟ್ರೈಟ್ಸ್ ಮೂರನೆಯ ಸ್ಥಾನವನ್ನು ಅಲಂಕರಿಸಿತ್ತು. "ಲೇಡಿ ರೈಟರ್" ಎಂಬ ಹಾಡನ್ನು ಒಳಗೊಂಡಿದ್ದ ಈ ಎರಡನೆಯ ಆಲ್ಬಂ ಮೊದಲನೆಯ ಆಲ್ಬಂನ ಏಕವರ್ಣೀಯ ಚಿತ್ರದ ಸುಂದರ ಜಾಡನ್ನೇ ಅನುಸರಿಸಿ, ಅದಕ್ಕಿಂತಲೂ ಹೆಚ್ಚು ಮೆರಗನ್ನು ಪಡೆಯುತ್ತಾ ಸಾಗಿ, ನಾಪ್ ಫ್ಲರ್ ರ ಹಿಗ್ಗುತ್ತಿರುವ ಗೀತರಚನಾಸಾಮರ್ಥ್ಯದ ಪ್ರದರ್ಶನವನ್ನು ಮೊದಲನೆಯ ಹಾಡಾದ "ಒನ್ಸ್ ಅಪಾನ್ ಎ ಟೈಮ್ ಇನ್ ದ ವೆಸ್ಟ್"ನಲ್ಲೇ ಸಮರ್ಥವಾಗಿ ನೀಡಿತು. ಆದರೆ, ನಂತರದ ವರ್ಷ, ಈ ಕ್ರಮವು ಬದಲಾಯಿತು, ತಂಡದ ಸದಸ್ಯರೂ ಸಹ.
ಹೆಚ್ಚಿದ ಸಂಗೀತ ಸಂಕೀರ್ಣತೆ (1980-1984)
ಡೈರ್ ಸ್ಟ್ರೈಟ್ಸ್ ತಮ್ಮ ಮೂರನೆಯ ಆಲ್ಬಂಆದ ಮೇಕಿಂಗ್ ಮೂವೀಸ್ ಗಾಗಿ ಸಂಗೀತವನ್ನು 1980ರ ಜುಲೈನಿಂದ ಆಗಸ್ಟ್ ವರೆಗೂ ರೆಕಾರ್ಡ್ ಮಾಡತೊಡಗಿ ಆ ವರ್ಷದ ಅಕ್ಟೋಬರ್ ನಲ್ಲಿ ಬಿಡುಗಡೆ ಮಾಡಬಯಸಿದರು. ಈ ರೆಕಾರ್ಡಿಂಗ್ ಸಮಯದಲ್ಲಿ ಗಿಟಾರ್ ವಾದಕ ಡೇವಿಡ್ ನಾಪ್ ಫ್ಲರ್ ಏಕಾಂಗಿಯಾಗಿ ವೃತ್ತಿ ಮುಂದುವರೆಸಲಿಚ್ಛಿಸಿ ತಂಡವನ್ನು ಬಿಟ್ಟುಹೋದರು. ಸಿಡ್ ಮೆಕ್ ಗಿನ್ನಿಸ್ ರಿದಂ ಗಿಟಾರ್ ನಲ್ಲಿ ಮತ್ತು ಕೀಬೋರ್ಡ್ ನಲ್ಲಿ ಬ್ರೂಸ್ ಸ್ಪ್ರಿಂಗ್ ಸ್ಟೀನ್ ರ E ಸ್ಟ್ರೀಟ್ ಬ್ಯಾಂಡ್ ನ ರಾಯ್ ಬಿಟ್ಟನ್ ರೊಂದಿಗೆ ರೆಕಾರ್ಡಿಂಗ್ ಅವಧಿಗಳು ಮುಂದುವರಿದವು. ಈ ಆಲ್ಬಮ್ಮನ್ನು ಜಿಮ್ಮಿ ಇಯೋವೈನ್ ನಿರ್ಮಾಪಕರಾಗಿ ಹೊರತಂದರು ನತ್ತು ನಾಪ್ ಫ್ಲರ್ ಸಹ ನಿರ್ಮಾಪಕರೆಂಬ ಹೆಸರನ್ನು ಹಂಚಿಕೊಂಡರು. ರೆಕಾರ್ಡಿಂಗ್ ಅವಧಿಗಳು ಮುಗಿದನಂತರ, ಕೀಬೋರ್ಡ್ ವಾದಕ ಅಲನ್ ಕ್ಲಾರ್ಕ್ ಮತ್ತು ಕ್ಯಾಲಿಫೋರ್ನಿಯಾದ ಗಿಟಾರ್ ವಾದಕ ಹಾಲ್ ಲಿಂಡೆಸ್ ಡೈರ್ ಸ್ಟ್ರೈಟ್ಸ್ ಅನ್ನು ಯೂರೋಪ್ ಮತ್ತು ಉತ್ತರ ಅಮೆರಿಕದ ಪ್ರವಾಸಗಳಿಗೆ ಪೂರ್ಣಾವಧಿ ಸದಸ್ಯರಾಗಿ ಸೇರಿಕೊಂಡರು.
ಮೇಕಿಂಗ್ ಮೂವೀಸ್ ದೀರ್ಘವಾದ ಹಾಡುಗಳನ್ನು, ಹೆಚ್ಚು ಸಂಕೀರ್ಣವಾದ ಏರ್ಪಾಡುಗಳೊಡನೆ ಹೊಂದಿದ್ದು, ಈ ಶೈಲಿಯು ಮುಂದೆ ಈ ತಂಡದ ಕ್ರಮವಾಗಿ ತಂಡ ಇರುವವರೆಗೂ ಮುಮದುವರೆಯಿತು. ಬಹಳ ಜನಪ್ರಿಯ ಹಾಗೂ ಯಶಸ್ವಿ ಚಾರ್ಟ್ ಸಿಂಗಲ್ "ರೋಮಿಯೋ ಎಂಡ್ ಜೂಲಿಯೆಟ್" ಆಗಿದ್ದು, ಈ ಆಲ್ಬಂನ ದೀರ್ಘವಾದ ಮೊದಲ ಹಾಡು "ಟನಲ್ ಆಫ್ ಲವ್", ರಿಚರ್ಡ್ ರಾಡ್ಜರ್ಸ್ ಮತ್ತು ಆಸ್ಕರ್ ಹ್ಯಾಮರ್ ಸ್ಟೀನ್ ರವರ ಪರಿಚಯಗೀತೆ "ದ ಕ್ಯಾರೌಸಲ್ ವಾಲ್ ಟ್ಝ್"ನೊಂದಿಗೆ ಎನ್ ಆಫೀಸರ್ ಎಂಡ್ ಎ ಜೆಂಟ್ಲ್ ಮನ್  ಚಿತ್ರದಲ್ಲಿ ಅಳವಡಿಸಲ್ಪಟ್ಟಿತು ಮತ್ತು ಈ ಹಾಡು ತಂಡದ ಸರ್ವಕಾಲಿಕ ಮೆಚ್ಚಿನ ಗೀತೆಯಾಯಿತು ಹಾಗೂ ಎಲ್ಲಾ ಕವೇರಿಗಳಲ್ಲೂ ಬೇಡಿಕೆಯುಳ್ಳ ಗೀತೆಯಾಯಿತು. ಮೇಕಿಂಗ್ ಮೂವೀಸ್ ಯುಕೆ ಆಲ್ಬಂ ಪಟ್ಟಿಯಲ್ಲಿ ನಾಲ್ಕನೆಯ ಸ್ಥಾನವನ್ನು ತಲುಪಿತು.
ಡೈರ್ ಸ್ಟ್ರೈಟ್ಸ್ ನ ನಾಲ್ಕನೆಯ ಸ್ಟುಡಿಯೋ ಆಲ್ಬಂ ಲವ್ ಅವರ್ ಗೋಲ್ಡ್ ಸೆಪ್ಟೆಂಬರ್ 1982ರಲ್ಲಿ ಬಿಡುಗಡೆಯಾದಾಗ ಅದನ್ನು ಚೆನ್ನಾಗಿ ಸ್ವೀಕರಿಸಲಾಯಿತು ಮತ್ತುಯುನೈಟೆಡ್ ಕಿಂಗ್ ಡಂನಲ್ಲಿ ಮೊದಲನೆಯ ಶ್ರೇಣಿಯನ್ನು ತಲುಪಿತು. ಇದರ ಹೆಸರು ನಾಪ್ ಫ್ಲರ್ ಲಂಡನ್ ನ ಹಳೆಯ ಕೌನ್ಸಿಲ್ ಫ್ಲ್ಯಾಟ್ ನ ಕಿಟಕಿಯಿಂದ ನೋಡಿದ ಒಂದು ಗೋಡೆಗೀಚುಬರಹದಿಂದ (ಗ್ರ್ಯಾಫಿಟಿ)ಯಿಂದ ಪ್ರೇರಿತವಾದುದಾಗಿತ್ತು. ದೀರ್ಘವಾದ ಹಾಡುಗಳು ಹಾಗೂ ನೀಳವಾದ, ವಾಯುಸಂಬಂದಿತ ವಾದನಗಳ ಸಂಚಾರ(ಎರಡು ಕಂಠಸ್ಥಗಾಯನಗಳ ಮಧ್ಯದ ವಾದ್ಯಸಂಗೀತ ಸಮಯ)ಗಳನ್ನು ಹೊಂದಿದ್ದ ಈ ಆಲ್ಬಂ ಮಾರ್ಕ್ ನಾಪ್ ಫ್ಲರ್ ರೇ ಸಂಪೂರ್ಣವಾಗಿ ನಿರ್ಮಾಪಕರಾಗಿ ಹೊರತಂದ ಡೈರ್ ಸ್ಟ್ರೈಟ್ಸ್ ನ ಮೊದಲ ಆಲ್ಬಂ ಆಗಿದೆ. ಅದರ ಮುಖ್ಯ ಚಾರ್ಟ್ ಯಶಸ್ವಿ ಹಾಡು, "ಪ್ರೈವೇಟ್ ಇಂವೆಸ್ಟಿಗೇಷನ್", ಡೈರ್ ಸ್ಟ್ರೈಟ್ಸ್ ಗೆ ಯುನೈಟೆಡ್ ಕಿಂಗ್ಡಂನಲ್ಲಿ ಅವರ ಮೊದಲ ಶ್ರೇಷ್ಠ 5 ಸಿಂಗಲ್ಸ್ ನೀಡಿತು; ಅಲ್ಲಿ ಆ ಹಾಡು, ಏಳು ನಿಮಿಷಗಳಷ್ಟು ದೀರ್ಘವಿದ್ದರೂ ಸಹ, ಎರಡನೆಯ ಸ್ಥಾನವನ್ನು ತಲುಪಿತು ಮತ್ತು ಈ ತಂಡದ ಮತ್ತೊಂದು ಅಪಾರ ಜನಪ್ರಿಯ ಲೈವ್ (ನೇರ) ಹಾಡಾಯಿತು.
ಜಗದ ಇತರ ಎಡೆಗಳಲ್ಲಿ, ವಿಶೇಷತಃ ಕೆನಡಾದಲ್ಲಿ, "ಇಂಡಸ್ಟ್ರಿಯಲ್ ಡಿಸೀಸ್" ಈ ಆಲ್ಬಂನ ಪ್ರಮುಖ ಸಿಂಗಲ್ ಆಗಿದ್ದು, ಕೆನಡಾದ ಟಾಪ್ ೧೦ ಯಶಸ್ತಿ ಗೀತೆಗಳ ಪಟ್ಟಿ ಸೇರಿತು. ಲವ್ ಓವರ್ ಗೋಲ್ಡ್ ನಲ್ಲಿರುವ, ಆಲ್ಬಂನ ಹೆಸರಿನ ಹಾಡು ಇರುವಷ್ಟೇ ದೀರ್ಘವಾದ - 14 ನಿಮಿಷಗಳಷ್ಟು ದೀರ್ಘವಾದ - "ಟೆಲಿಗ್ರಾಫ್ ರೋಡ್" ಅನ್ನು ಹೊಂದಿದ್ದು, ಈ ಹಾಡಿನ ಸಾಲುಗಳು ಅಮೆರಿಕದ ಡೆಟ್ರಾಯ್ಟ್ ನಗರದ ಉತ್ತುಂಗ ಮತ್ತು ವಿನಾಶದ ಬಗ್ಗೆ ಹೇಳುತ್ತವೆ. ಲವ್ ಓವರ್ ಗೋಲ್ಡ್ ಎರಡು ಮಿಲಿಯನ್ ಪ್ರತಿಗಳನ್ನು ಬಿಡುಗಡೆಯಾದ ಆರು ವಾರಗಳಲ್ಲಿ  ಮಾರಿತೆಂಬ ವರದಿಯಿದೆ. ಲವ್ ಓವರ್ ಗೋಲ್ಡ್ ಬಿಡುಗಡೆಯಾದ ಕೆಲವೇ ಸಮಯದಲ್ಲಿ ಡ್ರಮ್ಮರ್ ಪಿಕ್ ವಿದರ್ಸ್ ತಂಡವನ್ನು ಬಿಟ್ಟುಬಿಟ್ಟರು. ಅವರ ಸ್ಥಾನಕ್ಕೆ ಈ ಹಿಂದೆ ರಾಕ್ ಪೈಲ್ ನಲ್ಲಿದ್ದ ಟೆರಿ ವಿಲಿಯಮ್ಸ್ ಬಂದರು.
1983ರಲ್ಲಿ, ನಾಲ್ಕು ಹಾಡುಗಳನ್ನೊಳಗೊಂಡ ಎಕ್ಸ್ ಟೆಂಡೆಡಾನ್ಸ್EPಲೇ ಎಂಬ ಹೆಸರಿನ EP ಬಿಡುಗಡೆಯಾಯಿತು; ಆಗ ಲವ್ ಓವರ್ ಗೋಲ್ಡ್  ಇನ್ನೂ ಆಲ್ಬಂ ಪಟ್ಟಿಯನ್ನು ಅಲಂಕರಿಸಿತ್ತು. ಅದರಲ್ಲಿ ಯಶಸ್ವಿ ಸಿಂಗಲ್ "ಟ್ವಿಸ್ಟಿಂಗ್ ಬೈ ದ ಪೂಲ್" ಇದ್ದು, ಅದು ಯುಕೆ ಮತ್ತು ಕೆನಡಾದಲ್ಲಿ ಮೊದಲ 20ರ ಕ್ರಮಾಂಕವನ್ನು ತಲುಪಿತು. ಡೈರ್ ಸ್ಟ್ರೈಟ್ಸ್ ವಿಶ್ವಪರ್ಯಟನೆಗೂ ತೊಡಗಿದರು. ತದನಂತರ 1984ರಲ್ಲಿ ಆಲ್ಕೆಮಿ ಎಂಬ, ಈ ತಂಡ ನೀಡಿದ  ಎರಡು ಕಚೇರಿಗಳ ನೇರಪ್ರದರ್ಶನಗಳ, ಲಂಡನ್ ನ ಹ್ಯಾಮರ್ ಸ್ಮಿತ್ ಓಡಿಯನ್ ನಲ್ಲಿ ಜೂನ್, 1983ರಲ್ಲಿ ರೆಕಾರ್ಡಿಂಗ್ ಮಾಡಲ್ಪಟ್ಟ ಡಬಲ್ ಆಲ್ಬಂ ಬಿಡುಗಡೆಯಾಯಿತು. ಅದು ಸ್ಟುಡಿಯೋ ಓವರ್ ಡಬ್ ಗಳಿಲ್ಲದೆಯೇ ಬಿಡುಗಡೆ ಮಾಡಲ್ಪಟ್ಟಿತೆಂದು ವರದಿಯಾಗಿದೆ. ಆ ಕಚೇರಿಯು VHS ನಲ್ಲೂ ನೀಡಲ್ಪಟ್ಟಿತು.
1983 ಮತ್ತು 1984ರಲ್ಲಿ ಮಾರ್ಕ್ ನಾಪ್ ಫ್ಲರ್ ತಂಡದ ಹೊರಗಿನ ಕೆಲವು ಯೋಜನೆಗಳಲ್ಲಿಯೂ ತೊಡಗಿದ್ದರು. ಲೋಕಲ್ ಹೀರೋ ಮತ್ತು ಕಾಲ್  ಎಂಬ ಚಲನಚಿತ್ರಗಳಿಗೆ ಅವರು ಗೀತ ಸಂಗೀತಗಳನ್ನು ಬರೆದುಕೊಟ್ಟರು ಮತ್ತು ಅವುಗಳು ಸಹ ಆಲ್ಬಂ ಆಗಿ ಹೊರಬಂದವು.
ಬ್ರದರ್ಸ್ ಇನ್ ಆರ್ಮ್ಸ್ ಯುಗ (1985-1986)
ಡೈರ್ ಸ್ಟ್ರೈಟ್ಸ್ ತಮ್ಮ ಐದನೆಯ ಆಲ್ಬಂ ಆದ, ನಿರ್ಮಾಪಕರಾದ ನಾಪ್ ಫ್ಕರ್ ಮತ್ತು ನೀಲ್ ಡಾರ್ಫ್ಸ್ ಮನ್ ನಿರ್ಮಿತ, ಬ್ರದರ್ಸ್ ಇನ್ ಆರ್ಮ್ಸ್ ಗೆ ಟ್ರ್ಯಾಕ್ ಗಳನ್ನು (ಹಾಡುಗಳನ್ನು/ಕಂಠಸ್ಥ ಗಾಯನಕ್ಕೆ ತೆರವು ಬಿಟ್ಟು ವಾದ್ಯಗಳ ಹಿನ್ನೆಲೆಯನ್ನು)1984ರಲ್ಲಿ, ಮಾಂಟ್ ಸೆರಾಟ್ ನ ಏರ್ ಸ್ಟುಡಿಯೋಸ್ ನಲ್ಲಿ, ರೆಕಾರ್ಡ್ ಮಾಡಲಾರಂಭಿಸಿದರು. ಇಲ್ಲಯೂ ವ್ಯಕ್ತಿಗಳ ಬದಲಾವಣೆ ಮೂಂದುವರೆದು, ಎರಡನೆಯ ಕೀಬೋರ್ಡ್ ವಾದಕರಾದ, ರಾಕ್ಸಿ ಮ್ಯೂಸಿಕ್ ತಂಡದಲ್ಲಿ ಅವಧಿ ಲೆಕ್ಕದ ಸಂಗೀತಗಾರನಾದ ಹಾಗೂ ಕಾಲ್ ಧ್ವನಿಮುದ್ರಿಕೆಯಲ್ಲಿ ಪಾಲ್ಗೊಂಡಿದ್ದ ಗೈ ಫ್ಲೆಚರ್ ಈ ತಂಡಕ್ಕೆ ಸೇರ್ಪಡೆಯಾದರು. ಗಿಟಾರ್ ವಾದಕ ಹಾಲ್ ಲಿಂಡೆಸ್ ಈ ಧ್ವನಿಮುದ್ರಣಾ ಅವಧಿಯಲ್ಲಿ ತಂಡ ತೊರೆದು ಹೋದರು. ನ್ಯೂ ಯಾರ್ಕ್ ನ ಗಿಟಾರ್ ವಾದಕ ಜ್ಯಾಕ್ ಸನ್ನಿ ಆ ಸ್ಥಳವನ್ನು ಆಕ್ರಮಿಸಿದರೂ ನೂತನವಾಗಿ ಬಿಡುಗಡೆಯಾದ ಆಲ್ಬಂನಲ್ಲಿ ಅವರನ್ನು ಅಧಿಕೃತ ವಾಗಿ ತಂಡದ ಸದಸ್ಯರೆಂದು ಪರಿಗಣಿಸಿರಲಿಲ್ಲ. ಅಮೆರಿಕದ ಜಾಝ್ ಫ್ಯೂಷನ್ ಡ್ರಮ್ಮರ್ ಒಮರ್ ಹಕೀಮ್ ಟೆರಿ ವಿಲಿಯಮ್ಸ್ ರೊಡನೆ ಡ್ರಂಸ್ ಬಾರಿಸಲು ಜೊತೆಗೂಡಿದರು. ಇಬ್ಬರ ಹೆಸರೂ ಆಲ್ಬಂನ ಮೇಲಿದೆ.
ಬ್ರದರ್ಸ್ ಇನ್ ಆರ್ಮ್ಸ್ ಯುನೈಟೆಡ್ ಕಿಂಗ್ಡಂನ 1985ರ ಬಲು ಹೆಚ್ಚು ಮಾರಾಟವಾದ ಆಲ್ಬಂ ಆಯಿತು ಮತ್ತು ಅಂತರರಾಷ್ಟ್ರೀಯ ಮಟ್ಟದಲ್ಲಿ ಅಪಾರ ಯಶ ಗಳಿಸಿತು. ಈ ಆಲ್ಬಂ ಎಂಬ ಕೋಳಿಯು ಹಲವಾರು ಚಾರ್ಟ್ ಸಿಂಗಲ್ಸ್ ಎಂಬ ಮೊಟ್ಟೆಗಳನ್ನಿರಿಸಿತು:"ಮನಿ ಫಾರ್ ನಥಿಂಗ್" ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಮೊದಲನೆಯ ಸ್ಥಾನವನ್ನು ಮತ್ತು ಯುನೈಟೆಡ್ ಕಿಂಗ್ಡಂನಲ್ಲಿ ನಾಲ್ಕನೆಯ ಸ್ಥಾನವನ್ನು ಗಳಿಸಿತು, "ಸೋ ಫಾರ್ ಎವೇ"(#19 ಯು.ಎಸ್.), "ಬ್ರದರ್ಸ್ ಇನ್ ಆರ್ಮ್ಸ್", "ವಾಕ್ ಆಫ್ ಲೈಫ್" (#7 ಯು.ಎಸ್.), ಮತ್ತು "ಯುವರ್ ಲೇಟೆಸ್ಟ್ ಟ್ರಿಕ್". "ಮನಿ ಫಾರ್ ನಥಿಂಗ್" MTVಯಲ್ಲಿ ಬ್ರಿಟನ್ ನಲ್ಲಿ ಹಾಡಲ್ಪಟ್ಟ ಮೊಟ್ಟಮೊದಲ ವಿಡಿಯೋ ಎಂಬ ಹೆಗ್ಗಳಿಕೆಗೆ ಪಾತ್ರವಾಯಿತು ಮತ್ತು ಇದರಲ್ಲಿ ಅತಿಥಿ ಗಾಯಕ, ದ ಪೊಲೀಸ್ ಖ್ಯಾತಿಯ ಸ್ಟಿಂಗ್ ಭಾಗವಹಿಸಿದರು. ಒಬ್ಬ ಗಾಯಕನೊಂದಿಗೆ ಇಬ್ಬರು ಅಥವಾ ಒಂದು ತಂಡದ ಅತ್ಯುತ್ತಮ ರಾಕ್ ಪ್ರದರ್ಶನಕ್ಕಾಗಿ ಗ್ರಾಮಿ ಪ್ರಶಸ್ತಿ 1985 ಅನ್ನೂ ಸಹ ಈ ಹಾಡು ತನ್ನದಾಗಿಸಿಕೊಂಡಿತು.
ಈ ಆಲ್ಬಂನ ನಾಮಸೂಚಿ ಗೀತೆಯು ಜಗದ ಮೊಟ್ಟಮೊದಲ CD ಸಿಂಗಲ್ ಎಂದು ಉಲ್ಲೇಖಿತವಾಗಿದೆ. ಇದನ್ನು ಲೈವ್ ಇನ್ '85 ಪ್ರವಾಸಕ್ಕಾಗಿ ಒಂದು ವಿಶೇಷ ಲಾಂಛನದೊಡಗೂಡಿ,ಯುನೈಟೆಡ್ ಕಿಂಗ್ಡಂನಲ್ಲಿ ಪ್ರಚಾರವಸ್ತುವಾಗಿ ಪ್ರಚುರಪಡಿಸಲಾಯಿತು ಹಾಗೂ ಆಸ್ಟ್ರೇಲಿಯಾ ವಿಭಾಗದ ಪ್ರವಾಸವನ್ನು ಸಂಸ್ಮರಿಸಲು ಲೈವ್ ಇನ್ '86 ಪ್ರಚುರಗೊಂಡಿತು. ನಾಲ್ಕೇ ಹಾಡುಗಳಿದ್ದ ಇದರ ಓಟ ಬಹಳ ಕಡಿಮೆಯೇ ಇತ್ತು. ಏತನ್ಮಧ್ಯೆ, "ವಾಕ್ ಆಫ್ ಲೈಫ್" ಯುನೈಟೆಡ್ ಕಿಂಗ್ಡಂನಲ್ಲಿ ಎರಡನೆಯ ಸ್ಥಾನಕ್ಕೇರಿ ಆರ್ಥಿಕವಾಗಿ ಬಹಳ ಯಶವನ್ನು ಕಂಡ ಸಿಂಗಲ್ ಎನ್ನಿಸಿಕೊಂಡಿತು. "ಮನಿ ಫಾರ್ ನಥಿಂಗ್", "ವಾಕ್ ಆಫ್ ಲೈಫ್" ಮತ್ತು "ಬ್ರದರ್ಸ್ ಇನ್ ಆರ್ಮ್ಸ್" ಕ್ಷಿಪ್ರವಾಗಿ ವೇದಿಕೆ ಪ್ರದರ್ಶನಗಳಲ್ಲಿ ಅಚ್ಚುಮೆಚ್ಚಿನ ಹಾಡುಗಳಾದವು
ಬ್ರದರ್ಸ್ ಇನ್ ಆರ್ಮ್ಸ್ ಆರ್ಥಿಕವಾಗಿ ಯಶಗಳಿಸಿದುದಕ್ಕೆ ಸಹಾಯಕವಾದ ಅಂಶಗಳೆಂದರೆ ಈ ಆಲ್ಬಂ ಒಂದು ಮಿಲಿಯನ್ ಪ್ರತಿಗಳನ್ನು ಮಾರಿದ ಮೊದಲ ಸಂಕ್ಷೇಪ ತಟ್ಟೆ (ಕದ) ಯಾಗಿದ್ದು, CD ರೂಪದಲ್ಲಿ ಹೊರತಂದ ಹೆಗ್ಗಳಿಕೆಗೆ ಆರೋಪಿತವಾಗಿದ್ದು, ಮೊದಮೊದಲು ಬಿಡುಗಡೆಯಾದ DDD CDಗಳ ಪೈಕಿ ಒಂದಾದ ಈ ಆಲ್ಬಂ ನವೀನ ತಂತ್ರಜ್ಞಾನದೊಂದಿಗೆ ತಮ್ಮನ್ನು ತಾವು ಗುರುತಿಸಿಕೊಳ್ಳಲಿಚ್ಛಿಸುವ ಜನರಿಗೆ "ಕೊಳ್ಳಲೇ ಬೇಕು" ಎನ್ನುವ ಮಟ್ಟದ ಆಲ್ಬಂ ಆಯಿತು. ಬ್ರದರ್ಸ್ ಇನ್ ಆರ್ಮ್ಸ್ CDಯು LP ತತ್ಸಮದಲ್ಲಿಲ್ಲದ ಅಡಕಗಳನ್ನು ಹೊಂದಿದ ಮೊದಲ CDಗಳಲ್ಲಿ ಒಂದಾಗಿತ್ತು; LPಯಲ್ಲಿದ್ದ ಅಂಶಕ್ಕಷ್ಟೇ ಸೀಮಿತವಾಗದೆ, CDಯಲ್ಲಿ "ಮನಿ ಫಾರ್ ನಥಿಂಗ್"ನ ಸಂಪೂರ್ಣ, ಕತ್ತರಿ ಹಾಕಿರದ, ಅವೃತ್ತಿಯನ್ನೇ ಹೊಂದಿತ್ತು. ವಾಸ್ತವವಾಗಿ, "ವಾಕ್ ಆಫ್ ಲೈಫ್" ಹೊರತುಪಡಿಸಿ, LPಯ ಮೊದಲ ಪಾರ್ಶ್ವದಲ್ಲಿದ್ದ ಎಲ್ಲಾ ಹಾಡುಗಳ ವಿಸ್ತರಿತ ರೂಪವು CDಯಲ್ಲಿದೆ. ಈ ಹೊಸ ಸಂಕ್ಷೇಪ ತಟ್ಟೆಯು ನಾಪ್ ಫ್ಲರ್ ರ ತಂಡದ ಹಿಂದಿನ ಆಲ್ಬಂಗಳಲ್ಲಿನ ಅಚ್ಚುಕಟ್ಟಾದ ನಿರ್ಮಾಪಕತ್ವದ ಮೌಲ್ಯಗಳನ್ನು ಪ್ರದರ್ಶಿಸಿತು ಮತ್ತು ತತ್ಕಾರಣವಾಗಿ ಕೆಲವು ಅಭಿಮಾನಿಗಳು ಮತ್ತೆ ಈ ತಂಡದ ಹಿಂದಿನ ಎಲ್ಲಾ ರೆಕಾರ್ಡ್ ಗಳನ್ನು ಕೊಳ್ಳಲು ಪ್ರೇರಕವಾಯಿತು.